title: Meng Jiangnü

text: Aikaisempien tarinoiden Qi Liang muuttuu kenraalista tavalliseksi kansalaiseksi. Hänet viedään monien muiden tavoin rakentamaan Kiinan muuria, mutta raskaan työn takia hän pakenee ja piiloutuu paikallisen ylimystön jäsenen puutarhaan. Siellä hän nän tapaa tämän lammikossa kylpevän tyttären, joka pyytää häntä naimisiin kanssaan. Liang ei aluksi suostu miehen alhaisen syntyperänsä ja karkumatkansa takia, mutta Jiangnü taivuttelee tämän vetoamalla siihen, että tämä on nähnyt hänet alasti, eikä näin sovi tapahtua kuin yhden miehen kanssa. Naimisiin mentyään Liang palaa Kiinan muurille, jossa hänen paostaan suuttunut työnjohtaja pieksee hänet kuoliaaksi. Sitten Liangin ruumis muurataan muuriin. Tästä kuultuaan Jiangnü saapuu muurille, jossa hän suree ja aikaisempien tarinoiden mukaisesti muuri lopulta murtuu tämän seurauksena paljastaen hänen miehensä luut, jotka hän sitten hautaa.


title: Bella Cortez

text: Bella Cortez (oikealta nimeltään "Alicia Paneque", 30. marraskuuta 1943 Oriente) on kuubalaissyntyinen tanssija ja elokuvanäyttelijä.


title: Bella Cortez

text: Tanssijana toiminut Cortez saapui 1960-luvun alussa Italiaan, jossa hänestä tuli tuottaja Emimmo Salvin suojatti. Hän näytteli naispääosia noin kymmenessä elokuvassa, joista tunnetuin on "Vulcano, figlio di Giove" (1962). Vuosikymmenen puolessavälissä Cortez vetäytyi valkokankaalta, meni naimisiin ja perusti perheen. Hän asuu nykyään Floridassa.


title: FS Durance (A629)

text: Durance (runkonumero A629) oli Ranskan laivaston Durance-luokan tankkeri (). Alus oli ensimmäinen tilatusta viiden aluksen sarjasta.


title: FS Durance (A629)

text: Alus tilattiin Brestin laivastontelakalta. Sen köli laskettiin 10. joulukuuta 1973 ja alus laskettiin vesille 11. syyskuuta 1975. Alus otettiin palvelukseen 12. huhtikuuta 1977.


title: FS Durance (A629)

text: Alus myytiin Argentiinalle, jolle se luovutettiin 12. heinäkuuta 1999 Brestissä. Alus liitettiin elokuussa Argentiinan laivastoon nimellä "ARA Patagonia" ja sen kotisatamana on Puerto Belgrano.


Luettelo Argentiinan laivaston aluksista listaa Argentiinan laivaston vuonna 2010 aktiivipalveluksessa olleet alukset.


title: Luettelo Argentiinan laivaston aluksista

text: Kolme palveluksessa olevaa sukellusvenettä on sijoitettu sukellusvenejoukkoihin ().


text: Argentiinan laivasto luokittelee Naton fregateiksi luokittelemat alukset korveteiksi.


title: Fjällbackamorden

text: Fjällbackamorden ("Fjällbackan murhat)" on ruotsalainen televisioelokuvasarja. Sen jaksot kestävät noin 90 minuuttia, ja kaksi niistä on näytetty elokuvateatterissa. Jaksoja on 12, joista kuusi on näytetty Suomessa. Ohjelma perustuu Camilla Läckbergin Fjällbackanmorden-kirjoihin.


title: Fjällbackamorden

text: Jaksoissa on kaksi eri ohjaajaa, sillä alkuperäinen ohjaaja Daniel Lind Lagerlöf katosi kesken kuvausten 6. lokakuuta 2011, ja hänet julistettiin kuolleeksi. Richard Petrelius ohjasi loput sarjasta. Jaksoja alettiin näyttämään vuonna 2012.


title: Chris O’Dowd

text: Christopher ”Chris” O’Dowd (s. 9. lokakuuta 1979 Boyle, Irlanti) on irlantilainen näyttelijä, joka on esiintynyt useissa menestyneissä televisiosarjoissa ja elokuvissa. Hänen tunnetuin televisioroolinsa on Roy Trenneman komediasarjassa "IT-porukka".


title: Akridiinioranssi

text: Akridiinioranssi (CHN) on akridiinirakenteisiin väriaineisiin kuuluva orgaaninen yhdiste. Yhdistettä käytetään väriaineena erityisesti mikrobiologisissa fluoresenssimikroskopiatutkimuksissa.


title: Akridiinioranssi

text: Huoneenlämpötilasa akridiinioranssi on oranssia kiteistä ainetta. Yhdiste liukenee veteen, etanoliin ja dimetyylisulfoksidiin. Akridiinioranssia käytetään tyypillisimmin joko hydrokloridisuolana tai kaksoissuolana, josta vastaionina on kloridi ja toisena kationina sinkki. Akridiinioranssin absorptiomaksimin aallonpituus on 500 nm ja yhdiste fluoresoi 526 nm:n aallonpituudella. Akridiinioranssi kykenee interkalatoitumaan DNA:n kaksoiskierrerakenteessa emästen väliin.


title: Akridiinioranssi

text: Akridiinioranssia valmistetaan kondensoimalla N,N-dimetyyli-1,3-diaminobentseeniä ja 3-dimetyyliaminobentsaldehydiä. Toinen tapa valmistaa yhdistettä on bis(4-dimetyyliamino-2-nitrofenyyli)metaanin pelkistys sinkin avulla.


title: Akridiinioranssi

text: Akridiinioranssia käytetään biologississa ja biokemiallisissa tutkimuksissa värjäävänä reagenssina. Sillä voidaan värjätä muun muassa bakteerisoluja ja nukleiinihappoja. DNA:n ja väriaineen muodostama kompleksi fluoresoi vihreänä ja RNA:n ja akridiinioranssin muodostaman kompleksin fluoresenssi on punaisella aallonpituudella. Tähän tarkoitukseen akridiinioranssia käytetään muun muassa fluoresenssimikroskopiassa ja sytometriassa. Akridiinioranssi värjää puuvillan oranssiksi.


title: FS Meuse (A607)

text: Meuse (runkonumero A607) on Ranskan laivaston Durance-luokan tankkeri ().


title: FS Meuse (A607)

text: Alus tilattiin Brestin laivastontelakalta. Sen köli laskettiin 2. kesäkuuta 1977 ja alus laskettiin vesille 2. joulukuuta 1978. Alus otettiin palvelukseen 21. marraskuuta 1980.


title: FS Meuse (A607)

text: "Meuse" on edelleen palveluksessa vuonna 2014 ja se on sijoitettu Toulonin laivastotukikohtaan.


title: The Best Damn Thing (kappale)

text: The Best Damn Thing on Avril Lavignen kappale vuodelta 2008. Siitä on tehty video, jossa Lavigne on cheerleaderina ja laulaa lavalla.


title: FS Var (A608)

text: Var (runkonumero A608) on Ranskan laivaston Durance-luokan tankkeri ().


title: FS Var (A608)

text: Alus tilattiin Brestin laivastontelakalta. Sen köli laskettiin 8. toukokuuta 1979 ja alus laskettiin vesille 1. kesäkuuta 1981. Alus otettiin palvelukseen 29. tammikuuta 1983.


title: FS Var (A608)

text: "Var" on edelleen palveluksessa vuonna 2014 ja se on sijoitettu Toulonin laivastotukikohtaan.


title: FS Marne (A630)

text: Marne (runkonumero A630) on Ranskan laivaston Durance-luokan tankkeri ().


title: FS Marne (A630)

text: Alus tilattiin Brestin laivastontelakalta. Sen köli laskettiin 4. elokuuta 1982 ja alus laskettiin vesille 2. helmikuuta 1985. Alus otettiin palvelukseen 16. tammikuuta 1987.


title: FS Marne (A630)

text: "Marne" on edelleen palveluksessa vuonna 2014 ja se on sijoitettu Toulonin laivastotukikohtaan.


title: FS Somme (A631)

text: Somme (runkonumero A631) on Ranskan laivaston Durance-luokan tankkeri ().


title: FS Somme (A631)

text: Alus tilattiin Brestin laivastontelakalta. Sen köli laskettiin 3. toukokuuta 1985 ja alus laskettiin vesille 3. lokakuuta 1987. Alus otettiin palvelukseen 7. maaliskuuta 1990.


title: FS Somme (A631)

text: "Somme" on edelleen palveluksessa vuonna 2014 ja se on sijoitettu Brestin laivastotukikohtaan.


title: Artjom Žmurko

text: Artjom Vladimirovitš Žmurko (; s. 3. lokakuuta 1985 Polisajevo) on venäläinen maastohiihtäjä.


title: Artjom Žmurko

text: Žmurko debytoi maastohiihdon maailmancupissa tammikuussa 2010 Otepäässä ollen 15 kilometrin perinteisen hiihtotavan kilpailun yhdeksäs saavuttaen heti ensimmäiset maailmancupin pisteensä. Žmurko saavutti avausvoittonsa heti viikon päästä debyytistään Rybinskin 30 kilometrin yhdistelmäkilpailussa. Tuo voitto on myös Žmurkon ainoa voitto ja palkintokorokesijoitus.


title: Artjom Žmurko

text: Vuonna 2009 Žmurko voitti 30 kilometrin perinteisen hiihtotavan kilpailussa kultaa talviuniversiadeissa Kiinan Harbinissa.


title: Artjom Žmurko

text: Žmurko lopetti uransa maastohiihtäjänä vuonna 2017.


title: Pasi Ahonen

text: Pasi Ahonen (s. 17. toukokuuta 1981 Lahti) on suomalainen uransa lopettanut mäkihyppääjä, joka edusti Lahden Hiihtoseuraa. Ahosen isoveli Janne Ahonen on yksi kaikkien aikojen parhaista mäkihyppääjistä.


title: Pasi Ahonen

text: Ahonen on kilpaillut mäkihypyn maailmancupissa kaksi osakilpailua. Hän teki debyyttinsä joulukuussa 2000 Kuopiossa saavuttaen uransa parhaan sijoituksen, sijan 32. Toisen kilpailunsa Ahonen hyppäsi marraskuussa 2002 Rukalla sijoittuen 39:nneksi. Hän ei ole saavuttanut urallaan maailmancupin pisteitä.


title: Pasi Ahonen

text: Ahonen on kilpaillut myös Continental Cupissa, jossa hän on sijoittunut neljästi kärkikymmenikköön. Hänen paras sijoituksensa on seitsemäs Braunlagen normaalimäen kilpailusta helmikuulta 2002.


title: Josephine Bornebusch

text: Leyla Jerrie Josephine Bornebusch (s. 12. syyskuuta 1981) on ruotsalainen näyttelijä, ohjaaja ja juontaja. Hän on näytellyt muun muassa televisiosarjassa "Onnea onkimassa (Solsidan)."


title: Josephine Bornebusch

text: Vuonna 2014 Bornebusch esiintyi ruotsalais-yhdysvaltalaisessa sarjassa "Tervetuloa Ruotsiin!", jota hän oli myös mukana käsikirjoittamassa. Ruotsissa sarjaa esitti TV4, Yhdysvalloissa NBC ja Suomessa AVA.


title: Josephine Bornebusch

text: Bornebuschin ensimmäinen ohjaus on lastenelokuva "Lasse-Maijan etsivätoimisto", joka sai ensi-iltansa elokuussa 2018.


title: Josephine Bornebusch

text: Bornebusch meni naimisiin vuonna 2010. Hänen esikoispoikansa syntyi elokuussa 2014.


title: Latvajärvi (Suodenniemi)

text: Latvajärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Latvajärvi (Suodenniemi)

text: Järven pinta-ala on 2,5 hehtaaria ja sen pituus on 350 metriä ja leveys 100 metriä. Järveen laskee neljä tulo-ojaa, joista yksi on Vähä Latvajärven laskuoja. Järven luusua sijaitsee järven etelärannalla, josta saa alkuunsa noin 5 metriä pitkä Leppälammiin laskeva Torisevanoja.


title: Latvajärvi (Suodenniemi)

text: Järven rantaviiva on 0,76 kilometriä pitkä ja ranta on pääosin moreeni- ja kalliopohjaista metsämaastoa, joka on paikoin soista. Rannan lähettyvillä on peltoa ja pari maatilaa.


title: Lauri Lamminmäki (kaupunginjohtaja)

text: Lauri Seppo Antero Lamminmäki (s. 21. kesäkuuta 1955 Helsinki) on Kouvolan kaupunginjohtaja heinäkuusta 2009 alkaen.


title: Lauri Lamminmäki (kaupunginjohtaja)

text: Lamminmäki valmistui valtiotieteen kandidaatiksi Helsingin yliopistosta 1985 ja sai maisterin arvon 1994. Hän työskenteli vuosina 1985–2000 Keskisen Uudenmaan kumppanuusyhdistyksen projektipäällikkönä, Espoon kauppakamarin asiamiehenä, Kirkkonummen kunnan elinkeinoasiamiehenä, Juankosken elinkeinoasiamiehenä ja vs. kunnanjohtajana sekä Helsingin seutukaavaliiton tutkijana. Lamminmäki työskenteli Kuntaliitossa 2000–2007 ensin alue- ja elinkeinokehitysyksikön asiantuntijana, sitten Brysselin toimiston johtajana ja lopulta kehittämispäällikkönä.


title: Lauri Lamminmäki (kaupunginjohtaja)

text: Elokuusta 2007 Lamminmäki toimi Kuusankosken kaupunginjohtajana ja tammikuusta 2008 kuuden kunnan yhdistymisprosessin muutosjohtajana. Hän oli tammikuusta 2009 uuden Kouvolan vt. kaupunginjohtajana, kunnes hänet valittiin varsinaiseen kaupunginjohtajan virkaan. Lokakuussa 2016 hän ilmoitti siirtyvänsä vuoden 2017 alussa Kuntaliiton yhteysjohtajaksi.


title: Vähä Latvajärvi (Suodenniemi)

text: Vähä Latvajärvi eli Vähä Latvalampi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Vähä Latvajärvi (Suodenniemi)

text: Järven pinta-ala on 1,0 hehtaaria ja sen pituus on 150 metriä ja leveys 100 metriä. Siihen laskee kolme tulo-ojaa, joista yksi on Raistamojärven laskuoja. Järven luusua sijaitsee järven lounaisrannalla, josta saa alkuunsa 300 metriä pitkä laskuoja Latvajärveen.


title: Vähä Latvajärvi (Suodenniemi)

text: Järven rantaviiva on 0,40 kilometriä pitkä ja ranta on pääosin moreeni- ja kalliopohjaista soista metsämaastoa.


title: Espen Andersen (s. 1993)

text: Espen Andersen (s. 28. lokakuuta 1993 Bærums Verk) on norjalainen yhdistetyn hiihtäjä ja olympiamitalisti. Hän on 178 senttimetriä pitkä ja painaa 63 kilogrammaa.


title: Espen Andersen (s. 1993)

text: Andersen voitti 2012 nuorten MM-kisoista Erzurumista sprintin pronssia. Lahden MM-kilpailuissa 2017 hän sijoittui suurmäen Gundersen-kilpailussa kymmenenneksi. Pyeongchangin olympialaisissa 2018 hän oli normaalimäen Gundersen-kilpailussa kymmenes ja voitti hopeaa Norjan joukkueessa.


title: Espen Andersen (s. 1993)

text: Yhdistetyn maailmancupissa Andersen debytoi maaliskuussa 2013 Oslossa ollen suurmäen ja kymmenen kilometrin hiihdon 47:s. Ensimmäiset maailmancupin pisteensä hän saavutti maaliskuussa 2014 niin ikään Oslossa suurmäen ja 10 kilometrin hiihdon kilpailussa oltuaan 20:s. Kymmenen parhaan joukkoon hän sijoittui ensimmäisen kerran oltuaan kuudes normaalimäen ja 10 kilometrin hiihdon kilpailussa Lillehammerissa joulukuussa 2016. Ensimmäisen palkintosijansa, ja samalla voittonsa, hän saavutti Rukan suurmäen ja viiden kilometrin hiihdon kilpailussa marraskuussa 2017. Viikkoa myöhemmin hän voitti Lillehammerissa suurmäen ja 10 kilometrin kilpailun. Kauden 2017–2018 kokonaispisteissä hän oli yhdeksäs.


title: Espen Andersen (s. 1993)

text: Andersen on kilpaillut myös Continental Cupissa, jossa hän on voittanut neljä osakilpailua.


title: Raistamojärvi

text: Raistamojärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Raistamojärvi

text: Järven pinta-ala on 11,2 hehtaaria ja sen pituus on 700 metriä ja leveys 200 metriä. Lännessä on laaja lahti ja etelässä toinen suojaisa lahti. Järven luusua sijaitsee järven etelärannalla lahden pohjukassa, josta saa alkuunsa 800 metriä pitkä laskuoja Vähä Latvajärveen.


title: Raistamojärvi

text: Järven rantaviiva on 2,3 kilometriä pitkä ja ranta on pääosin moreeni- ja kalliopohjaista metsämaastoa. Koillisessa rantaan laskee Paattikallioiden jyrkänne ja etelässä Raistamonvuorten kalliot. Paattikallioiden edessä on järven kolme saarta, jotka ovat pieniä luotoja. Pohjoisrannoilla on viisi loma-asuntoa, jonne johtaa metsätiet Suodenniemeltä.


title: Espen Andersen (täsmennyssivu)

text: Espen Andersen on seuraavien henkilöiden nimi:


title: Mullijärvi

text: Mullijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Mullijärvi

text: Järven pituus on 100 metriä ja leveys 50 metriä. Järven luusua sijaitsee järven etelärannalla, josta saa alkuunsa 500 metriä pitkä laskuoja Raistamojärveen. Järven ranta on pääosin metsäsuota. Rantoja ei ole rakennettu eikä sinne kulje teitä. Suoalueella on muitakin pikkulampia, joita kutsutaan Plakkarilammiksi. Ne laskevat kaakkoon.


title: Coleton Haywood

text: Coleton Haywood (s. 11. helmikuuta 1987) on kanadalainen alamäkiluistelija. Hän sijoittui kaudella 2013 Red Bull Crashed Ice -sarjassa sijalle 14, joka on Haywoodin paras sijoitus sarjan yhteispisteissä. Tuolla kaudella Haywood oli parhaimmillaan kuudes Lausannen osakilpailussa. Tuo kuudes sija on myös hänen uransa paras yksittäisen osakilpailun sijoitus. Nuorempana Haywood harrasti myös jääkiekkoa. Nykyisin Haywood asuu Unionvillessä, Ontariossa.


title: Holmajärvi

text: Holmajärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Holmajärvi

text: Ovaalin muotoisen järven pinta-ala on 1,8 hehtaaria ja sen halkaisija on 150 metriä. Siihen laskee kolme tulo-ojaa läheisltä soilta. Järven luusua sijaitsee järven koillisrannalla, josta saa alkuunsa 1,6 metriä pitkä laskuoja Sävijokeen.


title: Holmajärvi

text: Järven rantaviiva on 520 metriä pitkä ja ranta on puoliksi metsäistä suota ja puoliksi moreeni- ja kalliopohjaista metsämaastoa. Rantoja ei ole rakennettu, mutta sen vierestä kulkee metsätie Taipaleen kylästä.


title: Kilpijärvi (Sastamala)

text: Kilpijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Kilpijärvi (Sastamala)

text: Järven pinta-ala on 1,8 hehtaaria ja sen pituus on 200 metriä ja leveys 150 metriä. Sillä on pari tulo-ojaa ympäröivältä suolta, mutta ei yhtään laskuojaa. Järven rantaviiva on 0,55 kilometriä pitkä ja ranta on pääosin metsäistä suota, mutta myös moreeni- ja kalliopohjaista metsämaastoa. Metsät ovat hyvin kivisiä. Rannalla on yksi loma-asunto, jonne johtaa metsätie Taipaleen kylästä.


title: Ridiculousness

text: Ridiculousness on amerikkalainen komediasarja. Sarjassa on tähtinä Rob Dyrdek, Sterling Brim ja Chanel West Coast. Sarjassa näytetään erilaisia Viraalivideoita, yleensä pieleen menneitä temppuja joita Rob ja muut juontajat kommentoivat. Sarjaa on tehty yhdeksän tuotankokautta ja Suomessa sarjaa esittää MTV. Sarja alkoi 29. elokuuta 2011.


title: Kristian Heberg

text: Kristian Heberg (s. 1. syyskuuta 1988 Raisio) on suomalainen kuoronjohtaja ja pianisti. Heberg on asunut koko lapsuutensa Kemissä, ja hän aloitti musiikinopintonsa Länsi-Pohjan musiikkiopistossa pianonsoiton opinnoilla Lech Brzezinskin johdolla. Heberg aloitti kuoromusiikkiharrastuksen vuonna 2007 Oulun yliopiston ylioppilaskunnan sekakuoro Cassiopeiassa. Kuoronjohtoa hän on opiskellut Klemetti-opistossa sekä useilla eri mestarikursseilla ja on suorittanut kuoronjohdon C-tutkinnon vuonna 2009 erinomaisin arvosanoin. Lisäksi hän on opiskellut musiikin teoriaa ja sävellystä Oulun seudun ammattikorkeakoulussa.


title: Kristian Heberg

text: Kotikaupungissaan Oulussa Heberg johtaa Cassiopeiaa, sekakuoro Oulun Laulua, Iin Mieslaulajia sekä Iso Ilo -kuoroa. Lisäksi hän on toiminut korrepetiittorina useissa eri suurproduktioissa Oulun seudulla.


title: Kristian Heberg

text: Heberg on Suomen kuoronjohtajat ry:n hallituksen jäsen sekä Sekakuoroliiton hallituksen ja musiikkilautakunnan jäsen.


title: Sean Banan

text: Sean Banan (oik. Sina Samadi, s. 7. huhtikuuta 1985) on ruotsalainen muusikko ja koomikko. Hän on kotoisin Iranista, mutta perhe muutti Göteborgiin hänen ollessaan kaksivuotias. Hän on ollut tanssikoreografi ja tanssinut rumbaa, flamencoa, cha-cha-chata, balettia ja street-tanssia. Sean Bananista tuli internetilmiö hänen oltuaan vuonna 2007 haastattelussa, joka koski tanssiohjelmaa ""Foot Filler"". Sen jälkeen hän työskenteli televisiossa ohjelmissa "Cirkus Möller" ja " Djävulsrallyt".


title: Sean Banan

text:
Vuonna 2010 Sean Banan julkaisi ensimmäisen singlensä "Skaka Rumpa", joka nousi Ruotsin listalla kahdeksannelle sijalle. Hän osallistui vuonna 2012 Melodifestivaleniin, ja vaikka hän jäi ”Andra Chansen” -osuuteen, hänen kilpailukappaleestaan ”Sean den förste banan” tuli erittäin suosittu Ruotsissa. Seuraavana vuonna hän osallistui uudestaan Melodifestivaleniin kappaleella ”Copacabanana”, joka ylsi kilpailussa kuudenneksi. Sean myös teki Melodifestivalenin "Väliaika Show" vuonna 2014 kappaleella "Diggiloo Diggiley" ruotsalaisbändin The Herreysin kanssa.
Sean Banan saattaa olla Ruotsissa pidettävien Euroviisujen laulukilpailun 2016 Halftime Showssa mukana.


title: Sean Banan

text:
Sean Banan on julkaissut 3 levyä. Sean Den förste Banan (2012), Copacabanana (2013) ja En Svensk klassiker (2014).
Sean tekee vieläkin keikkoja Silja Line Symphonylla tai baariesiintymisiä.


title: Sean Banan

text: Seanilla on ollut oma tv-sarja, joka on näkynyt vain Ruotsissa.


title: Aphloiaceae

text: Aphloiaceae on koppisiemenisten Crossosomatales-lahkoon kuuluva kasviheimo, jossa on vain yksi laji: "Aphloia theiformis", joskin arvellaan, että lajeja olisi useampi.


title: Aphloiaceae

text: Kasvi on ainavihanta pensas tai pieni puu, jonka oksat ovat karvattomia. Lehdet sijaitsevat kahdessa rivissä ja ovat sahalaitaisia ja usein korvakkeellisia. Kukat ovat lehtihankaisissa ryhmissä, ja niissä on maljamainen pohjus (hypanthium), noin seitsemän kehälehteä, paljon heteitä ja yksi emilehti. Luotti on vartaloton, rengasmainen, kilpimäinen ja kaksiliuskainen. Emilehdessä on noin kymmenen siemenaihetta. Hedelmä on marja, jossa kehä ja hetiö ovat jäljellä. Siemenessä on käyrä ja liereä alkio.


title: Aphloiaceae

text: "Aphloia theiformis" kasvaa Itä-Afrikassa, Madagaskarissa, Maskareeneilla ja Seychelleillä.


title: Aphloiaceae

text: Aiemmin "Aphloia" vietiin heimoon Flacourtiaceae, vaikka sen anatomia poikkeaakin Flacourtiaceaen anatomiasta. Takhtajan (1997) sijoitti sen omaan heimoonsa lahkossa Violales, johon Flacourtiaceaekin kuului. Nyttemmin "Aphloia" on löytänyt paikkansa Crossosomatales-lahkossa sisarusparina heimojen Geissolomataceae ja Strasburgeriaceae rinnalla.


title: Ivan Bátory

text: Ivan Bátory (s. 3. toukokuuta 1975 Liptovský Mikuláš) on uransa jo päättänyt slovakialainen maastohiihtäjä. Hän edusti urallaan SKP Strbske Plesoa.


title: Ivan Bátory

text: Bátory debytoi maastohiihdon maailmancupissa joulukuussa 1993 Santa Caterinassa ollen 30 kilometrin perinteisen hiihtotavan kilpailussa 89. Ensimmäiset maailmancupin pisteensä Bátory saavutti Tauplitzalmin 15 kilometrin perinteisen kilpailussa joulukuussa 1994 ollen 28. Hänen paras sijoituksensa maailmancupin osakilpailussa on kolmas, jonka hän on saavuttanut kolme kertaa. Ensimmäinen kolmas sija tuli marraskuussa 1999 Kiirunan 10 kilometrin perinteisellä, toinen palkintokorokesija Davosin 15 kilometrin perinteiseltä joulukuussa 2001 ja viimeinen kolmas sija Beitostölenin 15 kilometrin perinteiseltä. Bátory lopetti uransa vuonna 2011.


title: Ivan Bátory

text: Bátory osallistui urallaan viisiin talviolympialaisiin peräkkäin vuosina 1994-2010. Hänen paras sijoituksensa on parisprintin kahdeksas sija vuoden 2006 olympialaisista Torinosta. Paras henkilökohtainen sijoitus on 19. Naganon kisojen 1998 50 kilometriltä. Bátory on osallistunut myös yhdeksiin MM-kilpailuihin peräkkäin vuosina 1995-2011. Hänen paras sijoituksensa on kuudes vuoden 2003 MM-kisojen 15 kilometrin perinteisen hiihtotavan kilpailusta Val di Fiemmestä.


title: Samsung Galaxy Alpha

text: Samsung Galaxy Alpha on Samsung Electronicsin elokuussa 2014 julkaisema älypuhelin. Puhelin on ensimmäinen Samsungin Galaxy -sarjasta, jonka kuori on aitoa alumiinia. Puhelimen mitat ovat 132,4 x 65,5 x 6,7 millimetriä ja se painaa 115 grammaa. Puhelimessa on 4,7 tuuman Super AMOLED -kosketusnäyttö ja 32 gigatavua tallennustilaa.


title: Samsung Galaxy Alpha

text: Alphan ominaisuuksiin kuuluu muun muassa äärimmäinen virransäästö. Värit ja lisätoiminnot poistamalla virransäästötila tarjoaa vielä muutaman tunnin akun kestoa. Puhelin on kokoonsa nähden todella ohut, vain 6,7 millimetriä. Alphan muotoilu sopii hyvin käteen.


title: Geissolomataceae

text: Geissolomataceae on koppisiemenisten Crossosomatales-lahkoon kuuluva kasviheimo, johon kuuluu vai yksi laji, "Geissoloma marginatum".


title: Geissolomataceae

text: Kasvi on ainavihanta pensas, johon kerääntyy alumiinia. Lehtiasento on vastakkainen, lapa ehytlaitainen, teräväkärkinen ja kourasuoninen. Ruodissa on korvakemaiset ulokkeet. Kukat sijaitsevat yksittäin lehtihangoissa, ja niiden tyvellä on kolmesta neljään paria tukilehtiä. Kehä on yksikiehkurainen, teriömäinen ja tyveltä yhteen kasvanut, neljälukuinen. Hetiö kiinnittyy kehän tyveen. Sikiäin koostuu neljästä yhteen kasvaneesta emilehdestä. Hedelmä on selkäluomainen kota, jota verhiö suojaa. Siemenessä on uloke eli karunkkeli.


title: Geissolomataceae

text: "Geissoloma" kasvaa Etelä-Afrikan Kapmaassa.


title: Geissolomataceae

text: Heimon lähin sukulainen on Strasburgeriaceae. Cronquist (1981) luokitteli Geissolomataceaen Celastrales-lahkoon, Takhtajan (1997) taas Ericanae-ylälahkoon.


title: Eeva Luotonen

text: Eeva Luotonen (s. 2. syyskuuta 1954) on suomalainen radiotoimittaja, joka tunnetaan Yle Radio 1:lle tekemistään kulttuuri- ja kirjallisuusohjelmista. Vuonna 2008 hän sai Eino Leino -palkinnon ja Tiedonjulkistamisen valtionpalkinnon.


title: Eeva Luotonen

text:
Luotonen kävi koulunsa Tampereella ja valmistui 1983 filosofian kandidaatiksi Turun yliopistosta pääaineina yleinen kirjallisuustiede ja yleinen historia. Hän on tehnyt radio-ohjelmia vuodesta 1986 Yleisradion ykköskanavalle. Näihin kuuluvat ohjelmasarjat "Taiteessa tapahtuu, Runopankin aarteita, Kulttuurin ajankuvia, Kulttuurikahvila,
Eeva Luotosen viisasten kerho" ja "Kuka on kukin kirjallisuudessa." Hän on myös yksi "Päivän mietelauseiden" valitsijoista.

Vuosina 1994-1997 Luotonen toimi radion humanististen tiedeohjelmien vastaavana tuottajana ja vuosina 2000–2002
radion kulttuuritoimituksen toimituspäällikkönä.


title: Eeva Luotonen

text: Eino Leino -seuran palkintoraati kuvaili Luotosta palkintoperusteissaan vuonna 2008:"Eeva Luotonen on laajasti sivistynyt kulttuuritoimittaja, jonka työskentelytapaan kuuluvat perusteelliset taustatyöt ja vailla itsekorostusta tehdyt haastattelut. Luotonen luottaa työssään kuulijoiden älyyn ja keskittymiskykyyn. Hänen johdattelemansa pitkät, sisällöllisesti rikkaat keskusteluohjelmat ravitsevat kulttuurinnälkäisiä ja tarjoavat uutishorisontin ylittäviä oivalluksia."


title: Tuononen

text: Tuononen on suomalainen sukunimi:


title: Hjalmar Söderman

text: Hjalmar Aleksander Söderman (30. maaliskuuta 1878 Hämeenlinna – 24. lokakuuta 1949) oli suomalainen kenraalimajuri.


title: Hjalmar Söderman

text: Söderman kävi kadettikoulun 1900 ja opiskeli Hannoverissa Saksassa. Hän toimi vakuutusyhtiö Pohjolassa 1902-1912 sekä oli vakuutusyhtiö Vellamon toimitusjohtaja 1912-1919. Vuoden 1918 sotaan hän osallistui valkoisten puolelle ottaen osaa myös suunnitteluun ja asekuljetuksiin. Sodan aikana hän toimi Vaasan komendanttina sekä myös pataljoonankomentajana. Rauhan aikana hän toimi meripuolustuksen intendenttinä 1919, puolustusministeriön intendenttinä 1919-1921 sekä sotaväen taloustarkastajana 1921-1928. Hän oli mukana laatimassa Suomen armeijan talousohjesääntöä 1928. Hänet ylennettiin kenraalimajuriksi 1928.


title: Heikki M. Tuononen

text: Heikki M. Tuononen (s. 1978 Nurmes) on suomalainen kemisti ja professori. Hän toimii Jyväskylän yliopistossa kemian professorina vuodesta 2016.


title: Heikki M. Tuononen

text: Tuononen on opiskellut kemiaa Calgaryn ja Jyväskylän yliopistoissa. Hän väitteli vuonna 2005 Jyväskylän yliopistossa kemian tohtoriksi epäorgaanisen kemian alalta. Vuonna 2008 hänet nimitettiin Oulun yliopiston laskennallisen epäorgaanisen kemian dosentiksi. Jyväskylän yliopistossa hän aloitti yliopistonlehtorina 2011.


title: Heikki M. Tuononen

text: Vuosina 2008-2010 Tuononen työskenteli Jyväskylän yliopiston kemian laitoksella Suomen Akatemian tutkijatohtorina. Sen jälkeen hän toimi laitoksella Suomen Akatemian rahoittamana akatemiatutkijana toimikaudella 2010-2015.


title: Heikki M. Tuononen

text: Heikki M. Tuononen on urallaan julkaissut yli 80 tieteellistä artikkelia, joita on julkaistu mm. kansainvälisesti arvostetuissa julkaisusarjoissa "Science" ja "Nature Chemistry".


title: Heikki M. Tuononen

text: Tuononen nimitettiin Jyväskylän yliopistoon kemian professuuriin (erikoisalana epäorgaaninen rakennekemia) vuoden alusta 2016 lähtien. Professuuri on poikkitieteellinen ja se sijoittuu nanotieteiden ja epäorgaanisen kemian aloille. Epäorgaanisen kemian osa-alueista se kattaa rakennekemian lisäksi laskennallisen kemian.


title: Heikki M. Tuononen

text: Heikki Tuonosen tutkimusryhmä on keskittynyt uusien parittomia elektroneja sisältävien molekyylien eli radikaalien valmistukseen. Tutkimuksen avulla pyritään selvittämään, soveltuvatko valmistetut radikaalit uusien magneettisten molekyylimateriaalien lähtöaineiksi. Samalla ryhmä selvittää kemiallisten reaktioiden mekanismeja laskennallisten menetelmien avulla. Tutkimuksen tuloksia pyritään jatkossa hyödyntämään, kun suunnitellaan uusia entsyymien tyyppisiä katalyyttejä eli aineita, jotka nopeuttavat kemiallista reaktiota tai saavat reaktion tapahtumaan normaalia alhaisemmassa lämpötilassa.


title: Heikki M. Tuononen

text: Tuononen on tutkinut myös metallien ja metalliyhdisteiden ominaisuuksia jäljitteleviä yhdisteitä ja materiaaleja. Hän on selvittänyt niiden erilaisia käyttösovelluksia mm. kemiallisessa katalyysissä.


title: Heikki M. Tuononen

text: Heikki M. Tuononen sai 2014 ruotsalaisen tiedeseuran ("Kungliga Fysiografiska Sällskapet i Lund – Akademi för naturvetenskap, medicin och teknik") jakaman Ingrid ja Sten Ahrlandin palkinnon. Palkinto myönnetään joka viides vuosi kemian alalla ansioituneelle nuorelle tutkijalle.


title: My Mad Fat Diary

text: My Mad Fat Diary on brittiläinen televisiosarja. Se perustuu Rae Earlin kirjoittamaan samannimiseen teokseen. Sarjassa seurataan 16-vuotiaan Rae Earlin elämää. Rae on juuri jättänyt psykiatrisen sairaalan, jossa on ollut neljä kuukautta hoidossa. Hän alkaa viettää aikaa vanhan parhaan ystävänsä Chloen kanssa, joka ei tiedä Raen mielenterveysongelmista. Chloe uskoo Raen olleen Ranskassa viimeiset neljä kuukautta. Rae yrittää pitää tämä tiedon salassa ja tehdä vaikutuksen Chloen ystäviin Izzyyn, Archieen, Chopiin ja Finniin.


title: My Mad Fat Diary

text: My mad fat diary -televisiosarjaa on tehty neljä kautta, vuosina 2013-2015. Pääosaa sarjassa esittää Sharon Rooney ja muissa rooleissa nähdään mm. Jodie Comer (Chloe), Nico Mirallegro (Finn), Dan Cohen (Archie) ja Ciara Baxendale (Izzy).


title: Pikkulammi (Sastamala)

text: Pikkulammi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Pikkulammi (Sastamala)

text: Ovaalin muotoisen järven halkaisija on 100 metriä. Järven luusua sijaitsee järven etelärannalla, josta saa alkuunsa 450 metriä pitkä laskuoja Lumiaistenojaan, joka yhtyy Sävijokeen. Sen ranta on pääosin soista metsämaastoa ja sen rannat ovat rakentamattomat eikä sinne kulje tietä.


title: Majaniemenjärvi

text: Majaniemenjärvi eli Lumiaisjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Majaniemenjärvi

text: Järven pinta-ala on 1,5 hehtaaria ja sen pituus on 200 metriä ja leveys 110 metriä. Järven läpi virtaa Lumiaisoja, joka yhtyy Sävijokeen. Järven rantaviiva on 0,73 kilometriä pitkä ja ranta on pääosin soista metsämaastoa. Lounainen ranta rajoittuu korkeaan rinteeseen. Lumiaisojan läpi virtaavaan jokeen rajoittuu paljon peltoja, mutta itse järvi on metsän ympäröimää. Rantoja ei ole rakennettu, mutta läheltä kulkee hiekkatie.


title: Liisa Tukkimäki

text: Liisa Tukkimäki on suomalainen radiotoimittaja, joka teki yli 35-vuotisen uran Yleisradiossa. Vuonna 2012 hänelle myönnettiin valtion journalistipalkinto. Koulutukseltaan hän on filosofian kandidaatti.


title: Liisa Tukkimäki

text: Kuopiosta kotoisin oleva Tukkimäki valittiin ensimmäiseksi varsinaiseksi juontajaksi radion vastaperustettuun "Tänään iltapäivällä" - ajankohtaisohjelmaan vuonna 1972. Sen lisäksi Tukkimäki teki 1970-luvulla lukuisia reportaasi- ja haastattelumatkoja Suomessa ja selosti radioon mm. Ruotsin kuninkaalliset häät kesäkuussa 1976. Hän on ollut toimittajana radion kulttuuritoimituksessa sekä muun muassa "Kansanradiossa" 1980-luvun alussa. Hän toimi "Pääministerin haastattelutunti" -ohjelman puheenjohtajana usean vuoden ajan.


title: Liisa Tukkimäki

text: Vuonna 1986 Tukkimäki valittiin radion ajankohtaisohjelmien toimitussihteeriksi, ja hän toimi vuodesta 1997 lähtien tuottaja- tai toimituspäällikkötehtävissä eläkkeelle siirtymiseensä 28. helmikuuta 2009 saakka.


title: Liisa Tukkimäki

text: Tukkimäki on kirjoittanut kirjan "Varuskuntaelämää Kuopion kasarmilla 1940- ja 1950-luvulla" (Snellman-Instituutti 1998, ISSN 1236-1747).


title: Liisa Tukkimäki

text: Liisa Tukkimäen äiti Hilkka Tukkimäki oli myös toimittaja ja isä Eino Tukkimäki upseeri.


title: Tiirismaan lukio

text: Tiirismaan lukio on Lahdessa Kirkkokadulla sijaitseva Lahden kaupungin sivistystoimialan ylläpitämä lukio. Tiirismaa on Etelä-Suomen korkein huippu ja se valittiin koulun nimeksi tyttökoulusta yhteiskouluksi muuttumisen yhteydessä vuonna 1970. Tyttökouluajoilta tulee myös koulun lempinimi Tipala. Kiinteistössä toimii lukion lisäksi Wellamo-opisto. Opiskelijoita Tiirismaan lukiossa on yhteensä noin 400.


title: Tiirismaan lukio

text: Yleislinjan lisäksi lukiossa on musiikkilinja, josta löytyy paljon esimerkiksi kuoro ja yhtye toimintaa. Lisäksi lukiossa on aiemmin toiminut useita vuosia kuvataidelinja, joka siirtyi syksyllä 2009 Kannaksen lukioon. Laajennettu kuvataiteen opetus aloitettiin 1972 ja musiikkilinja 1973. Tiirismaan lukion tunnuslause on "Älä tyydy vähään!". Lukiossa on myös paljon erilaista kansainvälisyystoimintaa, sekä mahdollisuus opiskella tekstiilityötä, mikä on lukioissa harvinaista.


title: Tiirismaan lukio

text: Koulu on perustettu vuonna 1908 ja se toimi tyttökouluna vuoteen 1970 asti.Tiirismaan lukion aiemmissa toimitiloissa Ursankadulla on todettu olevan sisäilmaongelmia sekä kosteusvaurioita useissa tiloissa. Tilojen omistaja Tyttökoulun Talo Oy on korjannut tiloja erilaisilla remonteilla 5 miljoonalla eurolla. Esimerkiksi yläasteen opiskelijat ja oppilaat ovat joutuneet opiskelemaan parakeissa. Korjaukset eivät kuitenkaan ole onnistuneet ja tilojen käyttöä on rajoitettu. Koulussa A ja B-siipien kaikille luokkatiloille, kahdelle musiikkiluokalle, kahdelle kielistudiolle sekä opettajien työskentelytilalle järjestettiin korvaavat tilat vuoden 2015 loppuun mennessä. Ursankadun rakennukseen on tulossa mahdollisesti peruskorjaus. Tilojen korjaaminen on ollut kiinteistön omistajalle suuri taloudellinen taakka. Tyttökoulun Talo Oy:n omavaraisuus on laskenut neljän vuoden aikana noin 40%. Tiirismaan lukio muutti pois sisäilmaongelmista kärsineistä Ursankadun toimitiloista lokakuussa 2015, jolloin lukiotoiminta siirtyi lahden aikuiskoulutuskeskuksen tiloihin. 14.6.2016 Lahden kaupunginvaltuustossa päätettiin, että Tiirismaan lukion Ursankadulla sijaitseva koulurakennus puretaan, ja että sen tilalle rakennetaan uusi.


title: Tiirismaan lukio

text: Tiirismaan lukion yhdistämisestä Kannaksen lukioon on tehty selvitys, jonka on toteuttanut lukiojohtaja Heikki Turunen. Operaatio, jossa kaksi lukiota aiotaan yhdistää on saanut laajaa arvostelua niin lukion entisiltä oppilailta sekä kuntalaisilta. Suunnitteilla on sekä hallinnollinen yhdistäminen, että Tiirismaan lukion siirtäminen vapautuviin Muotoiluinstituutin tiloihin.


title: Hey There Delilah

text: Hey There Delilah on yhdysvaltalaisen pop-punkyhtye Plain White T’sin kappale. Se julkaistiin heidän kolmannen, All That We Needed-studioalbumin kolmantena singlenä toukokuussa 2006. Se sai runsaasti radiosoittoa seuraavan vuoden aikana ja se jopa saavutti Billboard Hot 100-listan ensimmäisen sijan heinäkuussa 2007. Vuoteen 2011 mennessä singleä oli myyty Yhdysvalloissa 4 476 000 kopiota.


title: Topi Tossavainen

text: Topi Tossavainen (s. 12. maaliskuuta 1978) on suomalainen entinen freestylelumilautailija. Tossavainen ehti lumilautailla ammatikseen neljä vuotta ja hänen uransa päättyi loukkaantumiseen. Tossavainen on menestynyt myös breakdancessa, vuonna 2003 hän sijoittui SM-kilpailuissa kolmanneksi ja 2004 MM-kilpailuissa sijalle 9. Urheilu-uran jälkeen hän on toiminut Roihu-lehden päätoimittajana sekä luonut uraa kuvataiteilijana.


title: Markku Hirvonen

text: Markku Hirvonen (s. 1960 Pielavesi) on turkulainen eräkirjailija. Hirvonen on koulutukseltaan terveystieteiden maisteri (TtM) ja hän työskentelee opettajana.


title: Markku Hirvonen

text: Hirvonen on kotoisin Pielavedeltä, mutta on asunut kolmekymmentä vuotta Turussa. Hirvonen harrastaa metsästystä, perhokalastusta ja tunturivaellusta. Hän on julkaissut eräaiheisia novelleja lehdissä ja antologioissa ja voitti Eränkävijä -kirjoituskilpailun 2010 ja 2011. Hirvosen esikoisteos "Metsotaistelu" julkaistiin Kariston kustantamana 2014, siinä on yhteensä kolmetoista eränovellia.


title: Ji Dong-won

text: Ji Dong-won (s. 28. toukokuuta 1993 Chuja) on eteläkorealainen jalkapalloilija ja olympiamitalisti, joka edustaa Bundesliigassa pelaavaa Borussia Dortmundia. Pelipaikaltaan oikeajalkainen Ji on hyökkääjä. Hän pelaa myös Etelä-Korean jalkapallomaajoukkueessa.


title: Ji Dong-won

text: Jin kasvattajaseura on Chunnam Dragons, jota hän edusti K-Leaguessa vuodet 2010-2011. Kesällä 2011 Ji siirtyi Valioliiga-seura Sunderland AFC:hen. Debyytti Valioliigassa tapahtui saman vuoden elokuussa ja ensimmäinen maali syntyi syyskuussa Chelsea FC:tä vastaan. Ji ei kuitenkaan tehnyt Valioliigassa läpimurtoa vaan siirtyi tammikuussa 2013 lainalle Bundesliigan FC Augsburgiin. Hän pelasi kauden loppuun mennessä 17 peliä tehden viisi maalia ja piti nousijaseuran sarjassa. Pelattuaan syksyn kaudesta 2013-14 Sunderlandissa, FC Augsburg osti Jin itselleen tammikuussa 2014. Puolen vuoden Augsburg-jakson jälkeen Ji vaihtoi seuraa jälleen, nyt Bundesliigassa niin ikään pelaavaan Borussia Dortmundiin kesällä 2014. Hän ei ole vielä debytoinut seura ykkösjoukkueessa, vaan on pelannut kakkosjoukkueessa.


title: Ji Dong-won

text: Nuorten maajoukkueissa pelannut Ji debytoi Etelä-Korean jalkapallomaajoukkueessa joulukuussa 2010 Syyriaa vastaan. Hän voitti pronssia vuoden 2010 Aasian kisoissa. Vuoden 2011 Aasian-mestaruuskilpailuissakin Ji voitti joukkueensa kanssa pronssia, tehden kuudessa pelissä neljä maalia. Vuonna 2012 Ji oli mukana voittamassa olympiapronssia vuoden 2012 kesäolympialaisissa Lontoossa. Hänet valittiin mukaan myös 2014 MM-kisoihin Brasiliaan, jossa Ji pelasi kahdessa Etelä-Korean kolmesta alkulohkopelistä.


title: Somebody That I Used to Know

text: Somebody That I Used to Know on belgialais-australialaisen laulaja-lauluntekijä Gotyen kappale, jolla vierailee uusi-seelantilainen laulaja-kitaristi Kimbra. Kappaleen julkaisi Gotyen kolmannen, "Making Mirrors" -studioalbumin toisena singlenä 5. heinäkuuta 2011. Myöhemmin sen julkaisi Universal Music Group Britanniassa joulukuussa 2011 ja tammikuussa 2012 Yhdysvalloissa ja Irlannissa. Kappaleen sanoitti ja tuotti Gotye hänen vanhempiensa talolla Morningtonin niemimaalla Victoriassa ja sanoituksellisesti se kertoo hänen kokemuksistaan parisuhteissaan.


title: Somebody That I Used to Know

text: ”Somebody That I Used to Know” on keskitempoinen indie pop-balladi. Se sisältää samanlaisuuksia Luiz Bonfan vuonna 1967 "Luiz Bonfa Plays Great Songs" -albumilta julkaistun kappaleen ”Seville” kanssa. Kappale sai pääosin positiivisen vastaanoton kriitikoilta, jotka huomioivat sen samanlaisuuksia Stingin, Peter Gabrielin sekä yhdysvaltalaisen folk-yhtyeen Bon Iverin kappaleiden ja teosten välillä. Australiassa kappale voitti Triple J Hottest 100-kyselyn vuonna 2011 sekä ARIA Awardin vuoden parhaasta kappaleesta sekä parhaasta videosta, samalla kun Kimbra äänestettiin vuoden parhaaksi naisartistiksi ja Gotye nimettiin vuoden parhaaksi miesartistiksi sekä vuoden tuottajaksi. Kappale sijoittui Triple J Hottest 100 of the Past 20 Years, 2013-listan yhdeksännelle sijalle. Kappale palkittiin vuoden 2013 Grammy-gaalassa parhaan pop-duo/ryhmäesityksen sekä vuoden levytyksen Grammy-palkinnoilla.


title: Somebody That I Used to Know

text: Kaupallisesti "Somebody That I Used to Know" on Gotyen menestynein kappale ja toimii tämän myötä myös nimikkokappaleena. Se on saavuttanut listojen kärkisijoituksia Yhdysvalloissa, Isossa-Britanniassa, Australiassa sekä 23 muun valtion singlelistoilla. Kappale pääsi kymmenen parhaan joukkoon yli kolmessakymmenessä valtiossa ympäri maailmaa. Kappaletta on myyty maailmanlaajuisesti yli 13 miljoonaa kopiota, muodostuen yhdeksi kaikkien aikojen myydyimmistä digitaalisista singleistä. Se myös saavutti vuoden päätöslistan kärjen Billboard Magazinen listoilla (mukaan lukien Hot 100, Adult Pop Songs ja Alternative Songs) sekä muilla nauhoitelistoillac ympäri maailmaa.


title: Somebody That I Used to Know

text: "Somebody That I Used to Know" on esitetty lukuisia kertoja lukuisissa Yhdysvaltain televisio-ohjelmissa, kuten The Voicella, American Idolissa sekä Saturday Night Livessä. Kappaleen on coveroinut kanadalainen indie rock-yhtye Walk off the Earth käyttämällä kitaraa, jota soittavat samanaikaisesti yhtyeen kaikki viisi jäsentä. Menestyskappaleeseen liittyvä musiikkivideon ohjasi australialaisartisti Natasha Pincus. Video, joka on kerännyt YouTubessa marraskuuhun 2014 mennessä yli 570 miljoonaa näyttökertaa, koki ensiesityksensä 30. heinäkuuta 2011. Videolla näytetään kun Gotye ja Kimbra laulavat alasti valkoista taustaa vasten. Samalla kun he laulavat, maalikuviot kattavat heidän ihonsa sekä taustan stop motion animaation avulla.


title: Alinen-Pylppynä

text: Alinen-Pylppynä on Pirkanmaan Sastamalan ja Satakunnan Porin rajalla sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Alinen-Pylppynä

text: Järven pinta-ala on 2,3 hehtaaria ja sen pituus on 220 metriä ja leveys 180 metriä. Siihen laskee Keskisen-Pylppynän laskuoja. Järven luusua sijaitsee järven kaakkoisrannalla, josta saa alkuunsa 700 metriä pitkä laskuoja, joka yhtyy Lumiaisojaan Majaniemen kohdalla ja joka vuorostaan yhtyy Sävijokeen.


title: Alinen-Pylppynä

text: Järven rantaviiva on 0,61 kilometriä pitkä ja ranta on pääosin moreeni- ja kalliopohjaista metsämaastoa, mutta sen itäranta on soista metsää. Etelärannalla on kaksi loma-asuntoa, joille johtaa tie Taipaleen kylältä. Järven poikki kulkee Sastamalan ja Lavian välinen raja niin, että suurin osa järvestä kuuluu Sastamalan puolelle.


title: Keskinen-Pylppynä

text: Keskinen-Pylppynä on Satakunnan Porissa ja entisessä Laviassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Keskinen-Pylppynä

text: Järven pinta-ala on 5,2 hehtaaria ja sen pituus on 450 metriä ja leveys 150 metriä. Järvellä on kolme tulo-ojaa, joista yksi toimii Ylisen-Pylppynän laskuojana, toinen saa vetensä Kalatonlammen suolta ja kolmas suo-ojana. Järven luusua sijaitsee järven itärannalla, josta saa alkuunsa 50 metriä pitkä laskuoja Aliseen-Pylppynään. Ojan vuoksi molempien järvien vedenpinta on yhtä korkealla.


title: Keskinen-Pylppynä

text: Järven rantaviiva on 1,2 kilometriä pitkä ja ranta on puolet on suometsää ja puolet moreeni- ja kalliopohjaista metsämaastoa. Etelärannalla on kolme loma-asuntoa, joille johtaa Taipaleen kylältä metsätie. Sastamalan ja Lavian välinen raja sivuaa järven itärantaa.


title: Ylinen-Pylppynä

text: Ylinen-Pylppynä on Satakunnan Porissa ja entisessä Laviassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Ylinen-Pylppynä

text: Järven pinta-ala on 1,3 hehtaaria ja sen pituus on 170 metriä ja leveys 120 metriä. Sillä on kolme tulo-ojaa, jotka liittyvät suon ojitukseen ja yksi lisäksi on Saarijärven laskuoja. Järven luusua sijaitsee järven lounaisrannalla, josta saa alkuunsa 400 metriä pitkä laskuoja Keskiseen-Pylppynään, jonka vedet laskevat Alisen-Pylppynän kautta Lumiaisojaan, joka yhtyy Sävijokeen.


title: Ylinen-Pylppynä

text: Järven rantaviiva on 0,44 kilometriä pitkä ja ranta on kokonaan metsäistä suota. Sen rannat ovat rakentamattomia eikä sinne johta teitä.


title: Whiplash (elokuva)

text: Whiplash on vuonna 2014 ensi-iltansa saanut Damien Chazellen ohjaama ja käsikirjoittama draamaelokuva. Se kertoo menestystä janoavasta nuoresta ja kunnianhimoisesta jazz-rumpali Andrew’sta (Miles Teller), jonka vaativa soitonopettaja Terence Fletcher (J. K. Simmons) ottaa mukaan johtamaansa yhtyeeseen.


title: Whiplash (elokuva)

text: Elokuva sai ensi-iltansa Sundancen elokuvajuhlilla 16. tammikuuta 2014. Suomessa elokuvan ensi-ilta oli 23. tammikuuta 2015.


title: Whiplash (elokuva)

text: J. K. Simmons palkittiin roolistaan parhaan miessivuosan Oscarilla, Golden Globella, Baftalla ja SAG-palkinnolla. Elokuva sai viisi Oscar-ehdokkuutta parhaasta elokuvasta, miessivuosasta, sovitetusta käsikirjoituksesta, leikkauksesta ja äänityksestä.


title: Whiplash (elokuva)

text: Andrew Neiman (Miles Teller) on 19-vuotias kunnianhimoinen jazzrumpali, joka saa ilokseen kuulla, että hänen musiikkiopistonsa arvostettu opettaja Terence Fletcher (J. K. Simmons) haluaa hänet mukaan koulun yhtyeeseen. Andrew saa pian huomata, että Fletcherin opetusmetodit ovat vähintäänkin kyseenalaiset: pelolla luokkaansa hallitseva Fletcher ei epäröi käyttää sekä henkistä että fyysistäkin väkivaltaa saadakseen oppilaansa ajettua haluamiinsa tuloksiin.


title: Whiplash (elokuva)

text: Aluksi Andrew saa tyytyä vararumpalin rooliin, mutta erään jazzkilpailun tauolla yhtyeen varsinainen rumpali kadottaa nuottinsa. Andrew kertoo muistavansa Whiplash-kappaleen ulkoa ja Fletcher antaa hänen soittaa kilpailussa. Esitys onnistuu erinomaisesti ja Andrew saa jatkaa yhtyessä aiemman rumpalin paikalla. Pian tämän jälkeen Fletcher antaa Andrewin paikan tylysti uudelle tulokkaalle, mikä ajaa Andrewin harjoittelemaan niin paljon, että hänen kätensä menevät verille. Andrewin yksityiselämä kärsii yhä enemmän hänen yrittäessään tehdä vaikutusta Fletcheriin: hän jättää tyttöystävänsä Nicolen voidakseen omistaa kaiken aikansa rummuille.


title: Whiplash (elokuva)

text: Vaikeuksien kautta Andrewin onnistuu saada paikkansa takaisin yhtyeessä, mutta matkalla uuteen kilpailuun hänen bussinsa hajoaa. Andrew vuokraa nopeasti auton, mutta ajaa pian kolarin. Pahasti loukkaantuneena Andrew saapuu konserttisaliin ja yrittää parhaansa, mutta ei suoriudu Caravan-kappaleesta riitävän hyvin auto-onnettomuudessa saamiensa vammojen takia. Fletcher ilmoittaa Andrewin uran yhtyeessään olevan ohi. Tästä raivostuneena Andrew hyökkää Fletcherin kimppuun, ja erotetaan Shafferin musiikkiopistosta.


title: Whiplash (elokuva)

text: Andrew saa pian kuulla, että Sean Casey, yksi Fletcherin entisistä oppilaista, on tehnyt itsemurhan kärsittyään pitkään ahdistuksesta ollessaan Fletcherin oppilaana. Fletcher itse oli väittänyt Seanin kuolleen auto-onnettomuudessa. Sekä Seanin vanhemmat että Andrewin isä haluavat estää Fletcheriä opettamasta enää koskaan, ja Andrew päättää todistaa Seanin vanhempien oikeusjutussa Fletcheriä vastaan nimettömänä, mikä johtaa Fletcherin erottamiseen Shafferista.


title: Whiplash (elokuva)

text: Paljon myöhemmin rumpuharrastuksesta luopunut Andrew tapaa Fletcherin sattumalta jazzklubilla. Paljon aiempaa mukavamman oloinen Fletcher ehdottaa, että Andrew tulisi soittamaan tuttuja kappaleita hänen uuteen yhtyeeseensä eräillä jazzfestivaaleilla. Andrew suostuu, mutta sekunteja ennen esitystä Fletcher paljastaa Andrewille tietävänsä, että hän on syyllinen Fletcherin työpaikan menetykseen. Fletcherin yhtyeen ohjelmassa on Andrewille täysin tuntemattomia kappaleita, ja yhden epäonnistuneen numeron jälkeen Andrew poistuu lavalta murtuneena. Pian hän kuitenkin palaa lavalle ja alkaa soittaa Caravan-kappaletta Fletcherin järkytykseksi. Hän ohjaa muun yhtyeen mukaan ja Fletcherin ei auta kuin seurata vierestä. Kappaleen jälkeen Andrew jatkaa vielä omaa rumpusooloaan, ja Fletcher alkaa alkujärkytyksensä jälkeen opastaa Andrewia.


title: Whiplash (elokuva)

text: Elokuva on saanut ylistävän vastaanoton kriitikoilta. Rotten Tomatoes -sivuston mukaan 223 arvostelun perusteella laskettuna kriitikoiden arvosteluista 95 prosenttia oli positiivisia. Metacritic-sivuston mukaan 49 arvostelun perusteella elokuva on saanut 88/100 pistettä.


title: Whiplash (elokuva)

text: Helsingin Sanomien Pertti Avola kirjoittaa arvostelussaan ohjaaja Damien Chazellen tehneen "erinomaisen intensiivisen ja koukuttavan draaman kunnianhimosta, peräänantamattomuudesta ja unelmien hinnasta. Elokuvan lopussa Ellington -klassikko Caravan nousee aivan uusiin sfääreihin, salpaa hengen. Siinä on sellaista hallittua tunnevoimaa, jota harvoin elokuvissa näkee." Episodin Heli Metsätähti antoi elokuvalle täydet viisi tähteä ja kirjoittaa arvostelussaan, että ""Whiplash" on omaa luokkaansa ja 2000-luvun hienointa amerikkalaista elokuvaa."


title: Kalatonlampi (Sävi)

text: Kalatonlampi on Satakunnan Porissa ja entisessä Laviassa sijaitseva lampi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Kalatonlampi (Sävi)

text: Lammen pituus on 100 metriä ja leveys 60 metriä. Lampi sijaitsee keskellä metsäistä suota, joka on osittain ojitettua. Lammen rannasta puolet on avosuota. Lampeen ei johda tai siitä ei johda poiskaan ojia. Läheinen oja virtaa alemmaksi yhteen keskisen-Pylpynän tulo-ojaan.


title: BK Derby Bandy

text: BK Derby Bandy on vuonna 1912 perustetun lidköpingläisen palloilun yleisseura BK Derbyn jääpallojaosto. Seura on pelannut 2010-luvulla kolmanneksi korkeimmalla sarjatasolla Division 1.:ssä.


title: BK Derby Bandy

text:
BK Derby perusti jääpallojoukkueen vuonna 1919, ja pian se haastoi sen aikaisen paikkakunnan jääpallon suurseuran Linköpings AIK:n.
Ensimmäisen kerran Derby voitti paikalliskilpailijansa vuonna 1924 ja saavutti alueellisen mestaruuden. Seura nousi Ruotsin pääsarjaan eli silloiseen 1. divisioonaan kaudella 1935, mutta seura putosi sarjasta heti ensimmäisenä pääsarjakautenaan. Seuraavat pääsarjakaudet Derbyllä olivat vuonna 1940, 1949 ja 1955. Seura ei onnistunut säilyttämään sarjapaikkaansa, vaan putosi aina alemmalle sarjatasolle jokaisen pääsarjakautensa päätteeksi. 1940-luvulla joukkueen tunnetuin pelaaja oli Astor Printz, joka pelasi myös Ruotsin silloisesa maajoukkueessa.


title: BK Derby Bandy

text: BK Derbyn seuraava eli viides esiintyminen jääpallon pääsarjassa tapahtui 50 vuotta myöhemmin, kun seura pelasi kauden 2005-06 Allsvenskanissa. Väliin jääneen 50 vuoden aikana seura jääpallotoiminta hiipui niin, että 1980-luvulla perustettu kakkosjoukkue Stångebro BK hoiti jääpallotoimintaa vuosina 1982-2003. Sen jälkeen seura käytti lyhennettä BK Derby-Stångebro. Seuran noustua pääsarjaan päätettiin ottaa käyttöön perinteinen BK Derby-nimi. Sen jälkeen BK Derby pelasi toiseksi korkeinta sarjatasoa eli Allsvenskania, mutta luopui ennen kauden 2008 alkua sarjapaikastaan. Sen jälkeen seura on pelannut maan kolmanneksi korkeimmalla sarjatasolla.


title: Mustajärvi (Sävi, länsi)

text: Mustajärvi on Pirkanmaalla Sastamalan ja Satakunnan Porin (entinen Lavia) rajalla sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Mustajärvi (Sävi, länsi)

text: Järven pinta-ala on 9,4 hehtaaria ja sen pituus on 500 metriä ja leveys 300 metriä. Järven luusua sijaitsee järven pohjoisrannalla, josta saa alkuunsa noin kaksi kilometriä pitkä laskuoja Lumiaisojaan, joka yhtyy alempana Sävijokeen.


title: Mustajärvi (Sävi, länsi)

text: Järven rantaviiva on 1,4 kilometriä pitkä ja ranta on pääosin soistunutta metsää, mutta lännessä ja etelässä ranta rajautuu moreeni- ja kalliopohjaiseen metsämaastoon. Rannoille on rakennettu viisi loma-asuntoa, joille johtaa tie Laviasta ja Torisevanmaalta.


title: Miles Teller

text: Miles Teller (s. 20. helmikuuta 1987 Downingtown, Pennsylvania, Yhdysvallat) on yhdysvaltalainen näyttelijä. Hänet tunnetaan muun muassa rooleistaan elokuvissa "Rabbit Hole – takaisin elämään" (2010), "Footloose" (2011), "Project X" (2012), "Sinkkuna suhteessa" (2014), "Divergent – Outolintu" (2014), "Two Night Stand" (2014), "Whiplash" (2014), "" (2015) ja "Fantastic Four" (2015).


title: Outside (kappale)

text: Outside on skotlantilaisen DJ-tuottaja Calvin Harrisin kappale hänen neljänneltä, Motion-albumilta. Kappaleella vierailee laulaja-lauluntekijä Ellie Goulding ja se julkaistiin albumin neljäntenä singlenä 20. lokakuuta 2014. Se on toinen kerta kun kyseiset artistit esiintyivät yhdessä vuonna 2013 julkaistun "I Need Your Loven" jälkeen.


title: Live in London

text: Live in London voi tarkoittaa:


title: FS Hallebarde (L9062)

text: Hallebarde (runkonumero L9062) oli Ranskan laivaston CDIC-luokan maihinnousualus ().


title: FS Hallebarde (L9062)

text: Alus tilattiin Villeneuve la Garennesta Société finistérienne de construction navalelta (SFCN). Sen köli laskettiin 8. kesäkuuta 1988 ja alus laskettiin vesille 3. marraskuuta nimellä "CDIC 9062". Alus otettiin palvelukseen 17. helmikuuta 1989.


title: FS Hallebarde (L9062)

text: Alus liitettiin palvelukseen otettaessa Touloniin sijoitettuun Force d'Action Navaleen. Se nimettiin "Hallebardeksi" 21. heinäkuuta 1997. Alus poistettiin palveluksesta 21. heinäkuuta 2014.


title: Saarijärvi (Lavia, itä)

text: Saarijärvi on Satakunnan Porissa ja entisessä Laviassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Saarijärvi (Lavia, itä)

text: Järven pinta-ala on 5,1 hehtaaria ja sen pituus on 350 metriä ja leveys 250 metriä. Merkittävin tulo-oja on Katosjärven laskuoja. Järven luusua sijaitsee järven lounaisrannalla, josta saa alkuunsa 300 metriä pitkä laskuoja Yliseen-Pylppynään. Se laskee järvien kautta Lumiaisojaan, joka yhtyy lopulta Sävijokeen.


title: Saarijärvi (Lavia, itä)

text: Järven rantaviiva on 1,2 kilometriä pitkä ja ranta on pääosin moreeni- ja kalliopohjaista metsämaastoa, mutta osa siitä on soistunutta. Järven itärannassa on korkea ja 100 metriä pitkä saari. Rannalla on vain yksi loma-asunto, jonne johtaa tie Laviasta ja Torisevankulmalta.


title: FS Dumont D'Urville (L9032)

text: Dumont D'Urville (runkonumero L9032) on Ranskan laivaston 1983 palvelukseen otettu Champlain-luokan kuljetusalus ().


title: FS Dumont D'Urville (L9032)

text: Alus tilattiin Grand-Quevillystä Ateliers Français de l'Ouestilta. Sen köli laskettiin 15. joulukuuta 1980 ja alus laskettiin vesille 27. marraskuuta 1981. Alus otettiin palvelukseen 5. helmikuuta 1983.


title: FS Dumont D'Urville (L9032)

text: Alus saapui 13. kesäkuuta 1983 Tahitille aloittaen palveluksensa Papeetella Ranskan Polynesiassa. Se siirrettiin 15. elokuuta 2010 Martiniquelle Fort de Franceen, missä se korvasi sisaraluksensa "Francis Garnierin". Alus poistettaneen palveluksesta 2016.


title: Katosjärvi (Lavia)

text: Katosjärvi on Satakunnan Porissa ja entisessä Laviassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Katosjärvi (Lavia)

text: Järven pinta-ala on 12,6 hehtaaria ja sen pituus on 550 metriä ja leveys 350 metriä. Järvellä on vain kolme tulo-ojaa, jotka tuovat suovettä Katossuolta. Järven luusua sijaitsee järven kaakkoisrannalla, josta saa alkuunsa 400 metriä pitkä laskuoja Saarijärveen.


title: Katosjärvi (Lavia)

text: Järven rantaviiva on 1,9 kilometriä pitkä ja ranta on pääosin moreeni- ja kalliopohjaista metsämaastoa, joka on suurimmalta osin soistunutta. Itärannalla Katsovuoren reunalla ja luonaisrannalla on loma-asuntoja, jonne johtaa tietä Laviasta ja Torisevankulmalta.


title: Kalhunjärvi (Sastamala)

text: Kalhunjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Kalhunjärvi (Sastamala)

text: Järven pinta-ala on 0,94 hehtaaria ja sen pituus on 250 metriä ja leveys 50 metriä. Järven luusua sijaitsee järven pohjoisrannalla, josta saa alkuunsa 400 metriä pitkä laskuoja Lumiaistenojaan. Yhtymäkohta sijaitsee 5,3 kilometriä yläjuoksulle Majaniemenjärveltä.


title: Kalhunjärvi (Sastamala)

text: Järven rantaviiva on 0,49 kilometriä pitkä ja ranta on pääosin moreeni- ja kalliopohjaiseen metsämaastoon rajautuvaa suota. Lähellä on entinen maatila ja järven myös ohittaa läheltä Sävin ja Kankaanpään kaupungin välinen maantie.


title: FS La Grandière (L9034)

text: La Grandière (runkonumero L9034) on Ranskan laivaston 1987 palvelukseen otettu Champlain-luokan kuljetusalus ().


title: FS La Grandière (L9034)

text: Alus tilattiin Grand-Quevillystä Ateliers Français de l'Ouestilta. Sen köli laskettiin 27. elokuuta 1984 ja alus laskettiin vesille 11. joulukuuta 1985. Alus otettiin palvelukseen 21. tammikuuta 1987.


title: FS La Grandière (L9034)

text: Alus on sijoitettu Réunionille Port des Galetsiin. Se on palvellut koko uransa lukuun ottamatta joulukuusta 1994 heinäkuuhun 1996, jolloin se oli Toulonissa.


title: Kummijärvi

text: Kummijärvi on Satakunnan Porissa ja entisessä Laviassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Kummijärvi

text: Ovaalin muotoisen järven halkaisija on 100 metriä. Järven luusua sijaitsee järven kaakkoisrannalla, josta saa alkuunsa 1,3 kilometriä pitkä laskuoja Lumiaisojaan. Oja on osana suonojitusta. Järven ranta on pääosin metsäistä suota. Rannoille ei ole rakennettu mitään. Järven ohi kulkee polku.


title: Frozen (Within Temptationin kappale)

text: Frozen on Within Temptationin kolmas single heidän The Heart of Everything-studioalbumilta. Single julkaistiin Euroopassa 11. kesäkuuta 2007. Sekä kappale että video käsittelevät perheväkivaltaa. Yhtye selitti heidän nettisivuillaan, että he halusivat korostaa varovaisuutta "monien tuntemasta aiheesta josta ei keskustella tarpeeksi julkisuudessa". Yhtye lahjoittaa kaikki Sony/BMG:n "Frozenista" saamat tuotot "Child Helpline Internationalille". Isossa-Britanniassa kappale nimeltään "The Howling" valittiin toiseksi singleksi, joka on saatavilla vain digitaalisesti ladattavana. "Frozen" sisältää singleversiot molemmista kappaleista.


title: Frozen (Within Temptationin kappale)

text: NormaaliversioMaxi versio


title: Katarina Elisabet Grubb

text:
Katarina Elisabet Grubb (8. helmikuuta 1721 Tukholma – 31. maaliskuuta 1788 Turku) oli miehensä, vuorineuvos Johan Jacob Kijkin kuoltua Teijon ruukin omistaja yli 10 vuoden ajan.
Johan Jacob Kijkin kartuttama omaisuus oli yksi Suomen suurimmista. Tärkein osa siitä oli Teijon ruukki, ja koko omaisuus siirtyi lesken, Katarina Elisabet Grubbin elinikäiseen hallintaan.


title: Katarina Elisabet Grubb

text: Katarina Elisabet Grubbin suku oli Norrlannista Tukholmaan muuttaneita kauppiaita. Vuonna 1940 Katarina Elisabet Grubbista tuli itseään 15 vuotta vanhemman Johan Jacob Kijkin kolmas vaimo. Kijk oli itsekin aikanaan tullut Tukholmasta Turkuun puotipojaksi kauppias Hans Scheelen palvelukseen.


title: Katarina Elisabet Grubb

text: Teijon ruukkiyhtymään kuului Kijkin kuollessa tehdaslaitosten lisäksi viitisenkymmentä maatilaa Perniössä, Halikossa, Kemiössä, Piikkiössä ja Uskelassa. Elinikäinen hallintaoikeus merkitsi, että vasta Katarina Elisabet Grubbin kuoltua 1788 ruukkiyhtymä kiinteistöineen siirtyi Johan Jacob Kijkin liike-elämässä toimiville miespuolisille perillisille.


title: Katarina Elisabet Grubb

text: Vuorineuvoksetar Katarina Elisabet Grubb uudisti Teijon tehdasrakennuksia 1780-luvulla. Teijon ja Kirjakkalan ruukit olivat hänen hallinta-aikanaan Suomen menestyneimpiä metallialan yrityksiä. Rautatavaran ohella ruukit tuottivat jonkin verran tervaa, pikeä ja sahatavaraa. Ruukin maatiloilla harjoitettiin karjanhoitoa ja peltoviljelystä. Turusta Grubb oli perinyt tehtaiden ja laivojen osuuksia.


title: Katarina Elisabet Grubb

text: Kijkin ja Katarina Elisabet Grubbin pojat Johan Jakob ja Hans Henrik Kijk kuolivat ilman elossa olevia lapsia. Nuorempi tytär Anna Charlotta Kijk (1750—1800) avioitui turkulaisen suurliikemiehen ja laivanvarustajan Jacob Bremerin pojan Josef Bremerin (1743–1814) kanssa , joka hankki Teijon omistukseensa 1794.


title: Katarina Elisabet Grubb

text: Katarina Elisabetin veli Mikael Grubb eteni urallaan Ruotsin Itä-Intian kauppakomppanian johtajaksi ja sai kaksi vuotta myöhemmin aatelisarvon af Grubbens -nimellä. Sisarensa kuolinvuonna 1788 hän otti toiseksi vaimokseen Perttelistä kotoisin olleen Sofia Elisabet Waszin. Heidän tyttärensä avioituivat Avellan- ja Hirn-sukuihin.


title: Hirvo

text: Hirvo on suomalainen harvinainen miehen etunimi, joka on muinaissuomalaista alkuperää. Se viittaa hirveen. Se otettiin Suomen almanakkaan maaliskuun 13. päiväksi vuodesta 1929 lukien, mutta sai niin vähän kantajia, että poistettiin 1950 lukien.


title: Hirvo

text: Kustaa Vilkuna, Etunimet


title: Hannu Pärssinen

text: Hannu Tapio Pärssinen (s. 24. syyskuuta 1960 Polvijärvi) on aktiiviuransa päättänyt suomalainen aitajuoksija. Hän edusti koko uransa ajan Viipurin Urheilijoita ja hänen valmentajanaan toimi Raimo Reinikka.


title: Hannu Pärssinen

text: Kalevan kisoista Pärssinen saavutti 110 metrin aitajuoksusta kaksi pronssia vuosina 1983 sekä 1986. Lisäksi hän oli viestijuoksun SM-kisoissa mukana voittamassa 4 x 100 metrin viestijuoksussa kultaa vuonna 1987 ja kaksi hopeaa vuosina 1983 ja 1984 sekä 4 x 400 metrin viestijuoksusta hopeaa vuonna 1984 ja pronssia vuonna 1985. Sisäratojen SM-kilpailuista Pärssinen voitti 60 metrin aitajuoksussa kolme kultaa vuosina 1982, 1983 ja 1984 sekä hopeaa vuonna 1985. Virallisissa kilpailuissa hän ei ole esiintynyt vuoden 1989 jälkeen.


title: Hannu Pärssinen

text: Urheilu-uransa jälkeen Pärssinen on toiminut Oy Ford Ab:n toimitusjohtajana vuodesta 2005.


title: Salvador Durán

text: Salvador Durán Sánchez (s. 6. toukokuuta 1985, México, Meksiko) on meksikolainen autourheilija. Hän on entinen Formula E -sarjan kuljettaja. Hän kilpaili kaudella 2014–2015 Amlin Aguri tallissa. Kaudeksi 2015–2016 hän siirtyi Trulli GP -talliin, mutta Trulli GP ei lopulta pystynyt osallistumaan kauteen ja Duran palasi Amlin Agurille kolmeen osakilpailuun.


title: Salvador Durán

text: * Kausi käynnissä.


title: Yrjö Lyytikäinen

text: Yrjö Emil Lyytikäinen (3. huhtikuuta 1902 Helsinki – 4. heinäkuuta 1956 Helsinki) oli Apu-aikakauslehden ja Kustannus Oy Apulehden (nyk. A-lehdet) perustaja ja Avun ensimmäinen päätoimittaja.


title: Yrjö Lyytikäinen

text: Yrjö Lyytikäisen suku on peräisin Maaningan Lyytikkälästä, josta isoisä Johan lähti töihin Sinebrychoffin panimoon Helsinkiin 1856. Johanin pojasta, Yrjön isästä tuli muurari, joka kuoli kun Yrjö-poika oli yhdeksänvuotias. Yrjö Lyytikäinen sai pysyvän jalkavamman lapsena, kun hevosrattaiden pyörä ajoi hänen ylitseen.


title: Yrjö Lyytikäinen

text: Yrjö Lyytikäinen joutui aloittamaan ansiotyön heti kansakoulun jälkeen, aluksi asiapoikana, sitten pakkaajana ja postittajana Kirjavälitys Oy:ssä. Kustannusliike Minervan konttoripäällikkö hänestä tuli 1920-luvun alussa. Aikalaiset muistelevat hänen opiskelleen tarmokkaasti työnsä ohessa.


title: Yrjö Lyytikäinen

text: Lyytikäinen siirtyi toimitusjohtajaksi Tampereelle Teos-nimiseen kustannusyhtiöön, jossa hän kustansi muun muassa aikansa menestyskirjailijan Hedwig Courths-Mahlerin teosten suomennoksia. Hän ryhtyi myös päätoimittamaan yhtiön "Revontuli"-lukemistoa 1932, mutta sitä ei saatu kannattamaan. Samoihin aikoihin Lyytikäinen menetti säästönsä pankin konkurssissa. Lyytikäinen palasi Helsinkiin ja kokeili vielä nimiinsä hankkiman "Revontulen" kustantamista siellä mutta luovutti. Yhdessä kirjapainonomistaja K. F. Puromiehen kanssa hän perusti uuden lukemistolehden "Avun", markkinoiden kolmannen lehden jonka myyjiksi värvättiin työttömiä. Pian kaksi aiemmin saman idean keksinyttä kilpailevaa lehteä, E. J. Paavolan "Urpu" ja Antero Kajannon "Lukki" jouduttiin lopettamaan, kun Apu oli sisällöltään parempi ja tarjosi työttömille myyjille suuremman provision.


title: Yrjö Lyytikäinen

text: Lyytikäinen toimitti Apua alkuvuosina alusta loppuun miltei yksin, apunaan vain vaimonsa Aune Lyytikäinen, joka hoiti konttoria. 1930-luvun lamassa monet kirjoittajat tarjosivat tekstejään halvalla. Vasta sotien jälkeen Apuun palkattiin enemmän työntekijöitä, hekin aluksi sukulaisia ja tuttavia.


title: Yrjö Lyytikäinen

text: Sotaa pakoon Lyytikäinen muutti perheineen Karjalohjalle, jonne hän rakennutti ison talon, Matti Lampénin piirtämän Kyrönnokan, ja jäi asumaan sinne sotien jälkeenkin. Hän oli varhainen etätyöntekijä, joka ajoi Packard-autollaan vain kerran viikossa maanantaisin Avun toimituskokoukseen Helsingin Köydenpunojankadulle. Samalla hän haki seuraavan viikon paperityöt itselleen ja Aune-vaimolleen. Karjalohjan ainoana autonomistajana Lyytikäinen sai usein toimia myös sairaankuljettajana.


title: Yrjö Lyytikäinen

text: Apu-lehden tekoa vaikeutti sodan jälkeen paperinsäännöstely, koska se oli luokiteltu ajanvietelehdeksi toisin kuin kilpailija Seura. Tilanne korjaantui sosiaalidemokraattien tuella 1948, ja Lyytikäinen otti perustamansa Kustannus Oy Apulehden johtoon puoluetta lähellä olleen Janne Hakulisen. Lehden myynti provisioineen siirrettiin työttömiltä työväenliikkeelle.


title: Yrjö Lyytikäinen

text:
1950-luvun mittaan Apu kasvatti levikkiään ja ilmoitustulojaan ja muuttui lukemistosta kuvapitoiseksi yleisaikakauslehdeksi niin, että sitä ruvettiin painamaan sanomalehtirotaation sijasta Herttoniemeen perustetussa Helprint-syväpainossa.
Lyytikäisen pojat Olli ja Matti Lyytikäinen tulivat 1950-luvun puolivälissä mukaan toimitukseen, johon palkattiin myös ulkopuolisia nuoria kykyjä.


title: Yrjö Lyytikäinen

text: Yrjö Lyytikäinen kuoli yllättäen vuonna 1956, ja yrityksen johdon otti leski Aune Lyytikäinen. Hän kuitenkin menehtyi jo kahta vuotta myöhemmin 1958, ja jatkajiksi nousivat molemmat pojat ja miniä Kirsti Lyytikäinen.


title: Tomu (hevonen)

text: Tomu (syntynyt 1924, kuolinaika ei tiedossa) oli musta suomenhevostamma, jonka isä oli Nuoli, emä Reksu ja emänisä Villi. Tomu kilpaili menestyksekkäästi ravurina voittaen neljä ravikuninkuutta (1930-1933). Tamma juoksi useita Suomen ennätysaikoja parantaen sekä 3000 metrin että mailin ennätystä kerran, ja se oli ensimmäinen kilometriajan 1.30 virallisesti alittanut suomenhevonen. Sen ennätys (paras kilometriaika) oli 29,8.


title: Tomu (hevonen)

text: Tomun kasvattaja, omistaja, valmentaja ja ohjastaja oli porilainen tilanomistaja Frans Vanhatalo. Tamma aloitti kilpauransa Tampereella tammikuussa 1929 ja saavutti saman vuoden syksyllä samoin Tampereen raviradalla 2000 metrin kilpailussa ajan 3.02,8. Neljänä seuraavana vuonna se voitti ravikuninkuuden, josta oriit ja tammat tuolloin kilpailivat samassa sarjassa. Viimeisissä kuninkuusraveissaan se saavutti mailin Suomen ennätysajan 2.24,6 (kilometriaika 29,9), samana kesänä 1933 myös 3000 metrin Suomen ennätysajan 4.40,8. Kaikkiaan se osallistui kuusivuotisen kilpauransa aikana 74 kilpailuun ja saavutti 62 voittoa; kaudella 1930 se voitti kaikki 19 lähtöään. Lama-aika vähensi tuolloin kaiken aikaa kilpailutoimintaa. Tomua pidetään sotavuosia edeltäneen ajan ylivoimaisimpana suomalaisjuoksijana, ja sen merkitys Satakunnan raviurheilun nousulle oli valtava.


title: Tomu (hevonen)

text: Tomu kantakirjattiin vuonna 1929. Lausunto oli seuraava: "Rotutyyppi jotenkin tyydyttävä, pitkä kaula, korkea säkä, suora selkä, pitkä lanne, jyrkkä tasaleveä lautanen, hennot tyydyttävän kuivat jalat. Luonne ja askel hyvät." Sen säkäkorkeudeksi mitattiin 160 cm.


title: Tomu (hevonen)

text: Tomu sai ainakin kaksi varsaa, joista vuonna 1940 syntynyt ori Tomuri (i. Lohdutus) ravasi huippujuoksijaksi (kilometriaika 30,8) ja jatkoi sukuaan.


title: Arvid Appelgren

text: Arvid Conrad Appelgren (30. kesäkuuta 1876 Hanko – 22. tammikuuta 1961) oli tsaarin Venäjän armeijassa palvellut upseeri, joka Suomen itsenäistyttyä oli Suomen armeijan upseeriluettelossa reserviin sijoitettuna kenraalimajurina.


title: Arvid Appelgren

text: Appelgren kävi Haminan kadettikoulun 1889-1896 ja palveli Venäjän armeijassa mm. Turkestanissa, Mantsuriassa, Amurissa, Puolassa ja Romaniassa. Ensimmäisen maailmansodan alettua hän toimi 10. Siperian tarkk’ampujadivisioonan esikuntapäällikönä 1914-1915 sekä 37. Siperian tarkk'ampujarykmentin komentajana 1916-1917 Dobruzassa ja Seretjoella. Vuonna 1917 hän toimi divisioonan esikuntapäällikkönä sekä IV. armeijakunnan vt. esikuntapäällikkönä. 29.10.1917 hänestä tuli 10. Siperian tarkk’ampujadivisioonan komentaja ja hän demobilisoi divisioonan ja erosi Venäjän armeijan palveluksesta huhtikuussa 1918.


title: Arvid Appelgren

text: Syksyllä Appelgren liittyi Venäjän sisällissodan valkoisten armeijaan toimien 2. armeijaosaston sekä ranskalaisen retkikunnan esikuntapäällikkönä syksystä 1918 kevääseen 1919. Suomeen hän palasi tammikuussa 1920. Hän ei ollut aktiivipalveluksessa Suomen armeijassa mutta toimi suojeluskunnassa. 1920-luvulla hän toimi pankkialalla ja 1930-luvulla vakuutusyhtiöissä.


title: Arvid Appelgren

text: Appelgrenin vaimo oli kirjailija Anne-Marie Appelgren.


title: Väinö Svanström

text: Väinö Vilhelm Svanström (7. marraskuuta 1884 Helsinki – 22. tammikuuta 1966 Helsinki) oli Venäjällä koulutuksensa saanut ja Suomen armeijassa kenraalimajuriksi ylennyt tykistöupseeri.


title: Väinö Svanström

text: Svanström valmistui ylioppilaaksi 1904 ja kävi Kiovan sotaopiston 1905–1907 ja palveli Venäjän armeijan tykistössä 1907–1918. Hän osallistui ensimmäiseen maailmansotaan vuosina 1914–1917 itärintamalla ja kesästä 1917 alkaen Kaukasian rintamalla, jossa hän palveli vuoristotykistöprikaatin komentajana. Lokakuun vallankumouksen jälkeen Svanström siirtyi tammikuussa 1918 itsenäiseksi julistautuneen Armenian armeijaan, jossa hän sai everstiluutnantin arvon. Hän erosi Armenian armeijasta toukokuussa 1918 palatakseen itsenäistyneeseen Suomeen. Hänet merkittiin elokuussa 1918 Suomen armeijaan kapteenina, joka oli ollut hänen korkein arvonsa Venäjän armeijassa.


title: Väinö Svanström

text: Svanström palveli Suomen rannikkotykistössä 1918–1919 ja sittemmin Kenttätykistörykmentti 2:n komentajana 1919–1933. Hän oli tykistön tarkastajan apulaisena 1933–1937 ja tykistön tarkastajana 1937–1939. Svanström määrättiin syksyllä 1939 ylimääräisten kertausharjoitusten yhteydessä päämajan ja yleisesikunnan tykistökomentajaksi, missä tehtävässä hän toimi koko talvisodan ja vielä jatkosodan hyökkäysvaiheen ajan aina vuoteen 1942. Käytännössä tämä tarkoitti toimimista tykistön tarkastajana olleen kenraali V. P. Nenosen apulaisena hankinta-asioissa. Svanström oli päämajan ase-esikunnan päällikkönä 1942–1944 ja pääesikunnan taisteluvälineosaston varikkojen tarkastajana 1945–1946. Erottuaan palveluksesta hän toimi Helsingin kaupungin kansanhuollon apulaisjohtajana 1946–1949 ja johtajana 1949–1954.


title: Väinö Svanström

text: Svanström oli vuosina 1935–1942 valtion tykkitehtaan ja vuosina 1937–1944 valtion ammustehtaan johtokunnan puheenjohtajana.


title: Väinö Svanström

text: Ylennykset Suomen armeijassa: majuri 1919, everstiluutnantti 1921, eversti 1925, kenraalimajuri 1938.


title: Vuoden albumin Grammy-palkinto

text: Vuoden albumin Grammy-palkinto (Album of the Year) on yksi palkinnoista, joita jaetaan vuosittain Grammy-gaalassa. Se on yksi neljästä arvostetuimmasta Grammy-palkinnosta. Palkinnon jakaa Yhdysvaltain musiikkialan ammattilaisten yhdistys, The Recording Academy (aiemmalta nimeltään National Academy of Recording Arts and Sciences).


title: Vuoden albumin Grammy-palkinto

text: Vuoden albumin Grammy-palkinto on genre-rajat ylittävä palkinto, eli se voidaan myöntää mille tahansa musiikkialbumille, joka on julkaistu edellisen kelpoisuuskauden aikana (yleensä 1. lokakuuta – 30. syyskuuta) ja jonka sisällöstä vähintään 51 % on ennenjulkaisematonta materiaalia. Palkinto annetaan artistin lisäksi albumin tuottajille, masteroijille ja miksaajille. Albumien myyntimäärällä tai listasijoituksilla ei ole vaikutusta palkinnon saajaan, sillä vain taiteelliset saavutukset ja tekninen osaaminen huomioidaan. Vuodesta 2018 lähtien myös lauluntekijät voivat saada palkinnon, jos heidän kirjoittamaansa tuotantoa on vähintään kolmannes voittaja-albumista.


title: Vuoden albumin Grammy-palkinto

text: Vuoden albumin Grammy-palkinnon lisäksi on useita genrekohtaisia albumipalkintoja, kuten palkinnot parhaalle pop-albumille, rock-albumille, vaihtoehto-albumille, R&B-albumille, rap-albumille, country-albumille, jazz-albumille, gospel-albumille ja folk-albumille.


title: EDIC 9091

text: EDIC 9091 (runkonumero L9091) oli Ranskan laivaston EDIC-luokan maihinnousualus ().


title: EDIC 9091

text: Alus tilattiin Villeneuve la Garennesta Société finistérienne de construction navalelta (SFCN). Sen köli laskettiin 12. kesäkuuta 1957 ja alus laskettiin vesille 7. tammikuuta 1958. Alus otettiin palvelukseen vielä saman vuoden lopulla 5. joulukuuta.


title: EDIC 9091

text: Alus poistettiin palveluksesta 29. marraskuuta 1988.


title: EDIC 9092

text: EDIC 9092 (runkonumero L9092) oli Ranskan laivaston EDIC-luokan maihinnousualus ().


title: EDIC 9092

text: Alus tilattiin Villeneuve la Garennesta Société finistérienne de construction navalelta (SFCN). Sen köli laskettiin 1957 ja alus laskettiin vesille 21. helmikuuta 1958. Alus otettiin palvelukseen 17. helmikuuta 1959.


title: EDIC 9092

text: Alus poistettiin palveluksesta 4. marraskuuta 1988.


title: EDIC 9093

text: EDIC 9093 (runkonumero L9093) oli Ranskan laivaston EDIC-luokan maihinnousualus ().


title: EDIC 9093

text: Alus tilattiin Villeneuve la Garennesta Société finistérienne de construction navalelta (SFCN). Sen köli laskettiin 1957 ja alus laskettiin vesille 17. huhtikuuta 1958. Alus otettiin palvelukseen 17. helmikuuta 1959.


title: EDIC 9093

text: Alus poistettiin palveluksesta 18. toukokuuta 1988.


title: EDIC 9094

text: EDIC 9094 (runkonumero L9094) oli Ranskan laivaston EDIC-luokan maihinnousualus ().


title: EDIC 9094

text: Alus tilattiin Villeneuve la Garennesta Société finistérienne de construction navalelta (SFCN). Sen köli laskettiin 1957 ja alus laskettiin vesille 24. heinäkuuta 1958. Alus otettiin palvelukseen 25. toukokuuta 1959.


title: EDIC 9094

text: Alus poistettiin palveluksesta 22. lokakuuta 1993.


title: EDIC 9095

text: EDIC 9095 (runkonumero L9095) oli Ranskan laivaston EDIC-luokan maihinnousualus ().


title: EDIC 9095

text: Alus tilattiin Villeneuve la Garennesta Société finistérienne de construction navalelta (SFCN). Sen köli laskettiin 1957 ja alus laskettiin vesille 11. huhtikuuta 1958. Alus otettiin palvelukseen 1. tammikuuta 1959.


title: EDIC 9095

text: Alus poistettiin palveluksesta 7. tammikuuta 1974 ja se siirrettiin Senegalin laivastolle, joka kastoi sen "Faléméksi". Se poistettiin palveluksesta 21. tammikuuta 2000 ja alus siirrettiin reserviin.


title: EDIC 9096

text: EDIC 9096 (runkonumero L9096) oli Ranskan laivaston EDIC-luokan maihinnousualus ().


title: EDIC 9096

text: Alus tilattiin Villeneuve la Garennesta Société finistérienne de construction navalelta (SFCN). Sen köli laskettiin 1958 ja alus laskettiin vesille 11. lokakuuta 1958. Alus otettiin palvelukseen 27. huhtikuuta 1959.


title: EDIC 9096

text: Alus poistettiin palveluksesta 17. marraskuuta 1994.


title: Hypertrikoosi

text: Hypertrikoosi on perinnöllinen liikakarvaisuutta aiheuttava häiriö.


title: Hypertrikoosi

text: Historiassa esimerkkejä tapauksista on Petrus Gonsalvus (1556–1618), joka oli kokonaan paksun karvoituksen peitossa. Häntä pidettiin villi-ihmisenä ja uskottiin että hänellä on yliluonnollisia kykyjä. Hän oli vielä lapsi kun hänet siepattiin Ranskaan Henrik II:n hoviin.


title: Hypertrikoosi

text: Nykyaikainen tapaus on meksikolainen Larry Gomez, joka on esiintynyt sirkuksessa ja myös elokuvissa pikku rooleissa. Hänen suvussaan monilla on hypertrikoosi. Koko maailmassa on todettu viitisenkymmentä tapausta.


title: Jari Rautapalo

text: Jari Antero Rautapalo (s. 17. syyskuuta 1963 Helsinki) on aktiiviuransa päättänyt suomalainen aita- ja pikajuoksija. Hänen seuranaan oli koko hänen uransa ajan Helsingin Kisa-Veikot. Kalevan kisoista Rautapalo saavutti kultaa 400 metrin aitajuoksussa vuonna 1986. Lisäksi hän oli viestijuoksun SM-kisoissa mukana voittamassa 4 x 400 metrin viestijuoksusta hopeaa vuonna 1999 sekä kaksi pronssia vuosina 1986 ja 1997. Sisäratojen SM-kilpailuista Rautapalo voitti pronssia 200 metrin juoksussa vuonna 1987. Virallisissa kilpailuissa hän ei ole esiintynyt vuoden 2008 jälkeen.


title: Reijo Kukkonen

text: Reijo Kukkonen (s. 20. maaliskuuta 1963) on aktiiviuransa päättänyt suomalainen aitajuoksija. Hänen seuranaan oli koko hänen uransa ajan Helsingin Kisa-Veikot ja hänen valmentajanaan toimi Lauri Tarasti. Kalevan kisoista Kukkonen saavutti 400 metrin aitajuoksusta kolme hopeaa vuosina 1984, 1985 ja 1986 sekä pronssia vuonna 1982. Lisäksi hän oli viestijuoksun SM-kisoissa mukana voittamassa pronssia 4 x 400 metrin viestijuoksusta vuonna 1986. Virallisissa kilpailuissa hän ei ole esiintynyt vuoden 1988 jälkeen.


title: Hedwig Courths-Mahler

text: Hedwig Courths-Mahler (oik. "Ernestine Friederike Elisabeth Mahler", 18. helmikuuta 1867 Nebra – 26. marraskuuta 1950 Rottach-Egern am Tegernsee) oli saksalainen kirjailija, jonka rakkausromaanit olivat suosittuja eri puolilla Eurooppaa erityisesti 1920-luvulla.


title: Hedwig Courths-Mahler

text:
Courths-Mahlerin teoksia julkaisivat suomeksi monet kustantajat vuosina 1918–1927 yhteensä runsaat 50, mutta niistä ei otettu lisäpainoksia. Niiden romanttiset tarinat sijoittuvat yleensä saksalaisen aateliston piiriin ja edustavat kristillis-siveellistä moraalia. Kansanvalistus ja Kirjasto-lehdessä 1922 hänen tyyliään luonnehdittiin näin:
"Courths-Mahler näkyy mielellään kirjoittavan avioliittodraamoja, joissa mies ja vaimo kiihkeästi rakastavat toisiaan, mutta syystä tai toisesta eivät tahdo sitä tunnustaa. Sitten tulee jonkunlainen katastroofi, nainen jättää kodin ja senjälkeen molemmat huomaavat, etteivät voi elää toisittaan. Niin he yhtyvät jälleen ja loppu on sitten kovasti onnellista."


title: Hedwig Courths-Mahler

text:
Eteenpäin-lehti suhtautui Courths-Mahlerin teoksiin tyrmäävästi:
"On varmaa, että kun nuoret neitoset tällaisia teoksia ahmivat, heille ei koskaan voi kehittyä taidetajua – eikä muutakaan tervettä arvostelukykyä. On surkeaa, että tällaiset kirjat pääsevät muokkaamaan nuorten naistemme maailmankatsomusta."


title: Hedwig Courths-Mahler

text:
Aamulehden arvostelu vuodelta 1926 oli myötämielisempi:
"Hän osaa – – tarjota sellaista kepeää, helposti sulavaa ja kauniilla moraalilla, mielenjaloudella ja tunteellisuudella höystettyä hengenravintoa, jota suuri yleisö tai ainakin eräs sen suuri osa tarvitsee ja kaipaa pieneksi, vaivattomaksi virkistykseksi elämän arkisen aherruksen ja harmauden lomassa."


title: FS Beautemps-Beaupré (A758)

text: Beautemps-Beaupré (runkonumerot A758) on Ranskan laivaston merentutkimusalus ja se kuuluu laivaston merentutkimusosastoon () yhdessä Lapérouse-luokan alusten kanssa. Alus korvasi palvelukseen otettaessa "L'Espérancen", joka poistettiin palveluksesta vuonna 2000.


title: FS Beautemps-Beaupré (A758)

text: Alus tilattiin Lorientista. Sen köli laskettiin 17. heinäkuuta 2001 ja alus laskettiin vesille 26. huhtikuuta 2002. DGA vastaanotti aluksen 11. helmikuuta 2003 ja se otettiin palvelukseen 13. joulukuuta.


title: FS Beautemps-Beaupré (A758)

text: Alus aloitti ensimmäisen tehtävänsä, kun se lähti Brestistä 9. huhtikuuta 2003 Madeiran kautta Senegaliin. Alus palasi Suezin kanavan kautta Välimerelle, jossa se vieraili muun muassa Maltalla. Alus palasi Brestiin 5. elokuuta.


title: FS Monge (A601)

text: Monge (runkonumerot A601) on Ranskan laivaston ohjustenseuranta-alus (), joka on suunniteltu seuraamaan ja laskemaan ohjustenlentoradat. Se valmistettiin sukellusveneiden mannertenvälisten ohjusten laukaisukokeisiin ja sitä kyetään käyttämään myös Ariane-rakettien laukaisujen seurannassa.


title: FS Monge (A601)

text:
Alus tilattiin St. Nazairesta Chantiers de l'Atlantiquelta korvaamaan palveluksesta poistuva 1968 palvelukseen otettu "Henri Poincare". Sen köli laskettiin 26. maaliskuuta 1990 ja alus laskettiin vesille vielä saman vuoden lopulla 6. lokakuuta. Alus otettiin palvelukseen 5. marraskuuta 1992.
Alukselle on asennettu kaksi Racal Deccan DRBN-34 navigaatiotutkaa ja DRBV 15C ilmavalvontatutka. Ohjusten radan seurantaan alukselle on asennettu neljä C-alueen järjestelmää: Stratus Gascogne, kaksi Armorin tutkajärjestelmää ja Savoie-järjestelmä. L-alueella aluksella on Stratuksen järjestelmä, johon on liitetty kaksi erillistä antennia. Telemetriaan aluksella on kuuden antennin laitteisto ja seitsemän optroninen telemetria laitteisto. Alukselle on asennettu LIDAR-lasertutka.


title: FS Monge (A601)

text: Navigaatiojärjestelmä koostuu Navstar-satelliittijärjestelmästä ja satelliittikommunikointi hoidetaan Syracuse ja Inmarsat-järjestelmin.


title: FS Monge (A601)

text: Alus on osallistunut M45 ja M51 ohjusten laukaisuiden valvontaan.


title: Kalatonjärvi (Sastamala, Sävi)

text: Kalatonjärvi on Pirkanmaalla Sastamalassa Suodenniemellä sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Kalatonjärvi (Sastamala, Sävi)

text: Järven pituus on 150 metriä ja leveys 70 metriä. Järven luusua sijaitsee järven luoteisrannalla, josta saa alkuunsa 600 metriä pitkä laskuoja Sävinjokeen Sahin alapuolelle. Järven ranta on pääosin soista metsää. Rantoja ei ole rakennettu eikä sinne kulje teitä.


title: Pikkujärvi (Sastamala, Sävi)

text: Pikkujärvi on Pirkanmaalla Sastamalassa Suodenniemellä sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Pikkujärvi (Sastamala, Sävi)

text: Järven pituus on 100 metriä ja leveys 60 metriä. Järven luusua sijaitsee järven kaakkoisrannalla, josta saa alkuunsa 800 metriä pitkä laskuoja, joka yhtyy Sävijokeen pian Sävijärven alapuolella. Järven ranta on pääosin soista metsää. Sen rantoja ei ole rakennettu, mutta vierestä kulkee metsätie, joka alkaa Sävin kylän ja Suodenniemen taajaman väliseltä tieltä.


title: Sävijärvi

text: Sävijärvi on Pirkanmaalla Sastamalassa Suodenniemellä sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.


title: Sävijärvi

text: Järven pinta-ala on 67,1 hehtaaria ja sen pituus on 2,0 kilometriä ja leveys 0,50 kilometriä. Siihen laskee ympäröivistä metsistä useita tulo-ojia, joista kaksi merkittävintä laskee järven pohjoisosaan. Sinne laskee luoteesta Lamminjärven ja Viljamaanjärven yhteinen laskuoja sekä Sävijoen pohjoinen osa. Järven luusua sijaitsee järven etelärannalla, josta saa alkuunsa 6,0 kilometriä pitkä Sävijoki, joka laskee Leppälammin ja 1,9 kilometriä pitkän Leppijoen kautta Kourajärveen. Sekä pohjoispäässä että eteläpäässä on lahdet, jotka muodostavat erilliset osat järvestä. Vähäjärveksi kutsuttu ja kapean salmen järven pääosasta erottava osa toimii luusuan laskupaikkana. Pohjoisosan salmi kapenee, koska rannat ovat heinittyneet ja ranta kasvaa hiljalleen umpeen. Kapeikossa on järven ainoa saari.


title: Sävijärvi

text: Järven rantaviiva on 7,7 kilometriä pitkä ja ranta on pääosin peltoa, mutta osa rannoista rajautuu moreeni- ja kalliopohjaiseen metsämaastoon. Rannoilla on useita maatiloja ja loma-asuntoja. Järven länsipuolella kulkee Suodeniemen ja Ikaalisen yhdistävä maantie.


title: Eila, Rampe ja Likka

text: Eila, Rampe ja Likka on 26. joulukuuta 2014 ensi-iltansa saanut Taru Mäkelän ohjaama suomalainen komediaelokuva. Sen käsikirjoittivat Sinikka ja Tiina Nopola.


title: Eila, Rampe ja Likka

text: Henkilöhahmot pohjautuvat Sinikka Nopolan aiemmin julkaisemiin kirjoihin, mutta tarina ei varsinaisesti perustu aiempiin teoksiin.


title: Eila, Rampe ja Likka

text: Elokuva kertoo hämäläispariskunnasta, Eilasta (Heidi Herala) ja Rampesta (Pirkka-Pekka Petelius), ja heidän tyttärestään Likasta (Emmi Parviainen). Likka on 30-vuotias filosofian kandidaatti ja runoilija, joka seurustelee Pirkan (Riku Nieminen) kanssa.


title: Eila, Rampe ja Likka

text: Likan vanhemmat yrittävät tutustua Pirkkaan ja tämän hienostuneeseen äitiin. Eila valtaa erinäisten tapahtumien kautta naapurin tyhjillään olleen huvilan ja esittelee sen Pirkan äidille heidän omanaan. Huvilan oikeat omistajat puolestaan karkotetaan Eilan ja Rampen vaatimattomalle kesämökille.


title: Eila, Rampe ja Likka

text: Likka häpeää vanhempiaan ja häntä ahdistaa seurustelu Pirkan kanssa, josta hän aikoo erota. Rampen neuvojen myötä Pirkka kuitenkin omaksuu macho-asenteen, mikä muuttaa Likan kuvaa hänestä.


title: Eila, Rampe ja Likka

text: Heidi Herala on näytellyt Eilan roolia myös Helsingin Kaupunginteatterin näytelmissä "Eila, Rampe ja palvattu onni" (2010) ja "Eila, Rampe ja suolaparta" (2013). Eila Roine on näytellyt Eilaa Tampereen Työväen Teatterissa.


title: Eila, Rampe ja Likka

text: Elokuvan tuotantoyhtiönä toimi Kinosto ja tuottajana Markku Tuurna. Elokuvaa kuvattiin heinäkuussa 2014 Lohjalla, mutta se sijoittuu Pirkanmaalle. Kaksi keskeisintä tapahtumapaikkaa ovat Lohjanjärven rannalla.


title: Eila, Rampe ja Likka

text: Elokuvan budjetti oli 1 260 000 euroa. Siitä Suomen elokuvasäätiön tukea oli 630 000 euroa.


title: Eila, Rampe ja Likka

text: Ensi-iltaviikonloppuna elokuvan kävi katsomassa reilut 14 000 katsojaa.


title: Eila, Rampe ja Likka

text: Arvosteluissa elokuvaa luonnehdittiin ”puskafarssiksi”. "Helsingin Sanomien" elokuvakriitikko Jutta Sarhimaa antoi elokuvalle kaksi tähteä. Hän kiitti Peteliuksen, Heralan ja Roineen roolisuorituksia, mutta kritisoi elokuvaa kaavamaisista ulkomaalaishahmoista. Myös "Iltalehden" Tuomas Riskala antoi elokuvalle kaksi tähteä. Hänen mukaansa elokuvan huumori on ”pääosin viatonta kohellusta, mutta myös matalaotsaista hirnumista kansallisten stereotyyppien ja ulkomaalaisten kustannuksella”. Riskalan mukaan elokuva hyödyntää "Pokka pitää" -brittikomediasarjan vitsirakennetta.


title: Eila, Rampe ja Likka

text: "Episodi"-lehden Jussi Huhtala antoi elokuvalle kolme tähteä. Hän piti elokuvaa sympaattisena komediana, josta ei ole pahaa sanottavaa, mutta joka olisi voinut olla hauskempikin. Myös Pilvi Meriläinen antoi Film-O-Holic.comin arviossa elokuvalle kolme tähteä kehuen sen näyttelijäsuorituksia.


title: Eila, Rampe ja Likka

text: Elokuva sai parhaan naispääosan (Heidi Herala) ja parhaan miessivuosan (Pirkka-Pekka Petelius) Jussi-ehdokkuudet.


title: Jiyuan

text: Jiyuan () on kaupunki Kiinan Henanin maakunnan luoteisosassa. Kaupunki on aliprefektuuri eli piirikuntatason kaupunki joka ei kuulu mihinkään prefektuuriin. Kaupungin keskusta sijaitsee linnuntietä noin 100 kilometriä maakunnan pääkaupunki Zhengzhousta luoteeseen. Kaupungin pinta-ala on 1 931 neliökilometriä ja asukasluku 675 757 (vuonna 2010).


title: Jiyuan

text: Kaupunki rajoittuu pohjoisessa Jinchengin, idässä Jiaozuon, etelässä Luoyangin sekä lännessä Yunchengin prefektuuritason kaupunkeihin..


title: Jiyuan

text: Kaupunki jakautuu 5 alipiiriin ja 11 suurkuntaan.


title: Jiyuan

text: Jiyuan sai nimensä vuonna 596 Jijoen mukaan. Suomeksi "Jǐyuán" tarkoittaa "Jijoen alkulähdettä". Saman joen mukaan saivat Jinan ("nán": 'etelä'), Jining ("níng": 'rauha'), ja Jiyang ("yáng": 'auringon puoli', eli 'etelän puoli') Shandongin maakunnassa. Vuonna 1988 Jiyuanin piirikunta sai kaupungin aseman. Vuonna 1997 Jiyuan tuli maakunnan suoraan ohjaukseen. Sitä ennen se luului Jiaozuon prefektuuritason kaupunkiin.


title: Lautapasianssi

text: Lautapasianssi eli erakkopeli ( tai "Peg Solitaire", ) on yhden hengen lautapeli, jossa nappuloita tai kuulia siirretään pelilaudalla ruudusta tai tavallisimmin reiästä toiseen siten, että jokaisella siirrolla jonkin nappula hyppää toisen nappulan yli, joka tällöin poistetaan pelistä.


title: Lautapasianssi

text: Varhaisin tieto pelistä on Ranskasta Ludvig XIV:n ajalta, vuodelta 1697, jolloin Claude August Berey teki Soubisen prinsessa Anne de Rohan-Chabot'ta esittävän kaiverruksen, jossa hänellä oli tämä peli kädessään. Saman vuoden elokuussa ranskalaisessa kirjallisessa aikakauskirjassa "Mercure galant" julkaistiin kuvaus tästä pelistä ja sen säännöistä.


title: Lautapasianssi

text: Yleensä pelilaudan kaikkiin reikiin yhtä lukuun ottamatta sijoitetaan aluksi nappula.


title: Lautapasianssi

text:
Pelistä on useita muunnelmia, joista tunnetuimmat ovat "englantilainen lautapasianssi" eli
"englantilainen erakkopeli" sekä "ranskalainen lautapasianssi" eli "ranskalainen erakkopeli" Englantilaisen pelin laudalla on 33 reikää, jotka muodostavat ristimäisen kuvion, ranskalaisen pelin laudalla reikiä on 37.


title: Lautapasianssi

text: Englantilaisessa lautapasianssissa sijoitetaan yleensä nappula aluksi pelilaudan kaikkiin muihin paitsi keskimmäiseen reikään. Tavoitteena on saada poistetuksi kaikki nappulat yhtä lukuun ottamatta, joka mieluiten jää keskimmäiseen reikään.


title: Lautapasianssi

text: Ranskalaisessa lautapasianssissa täytetään yleensä alun alkaenkin vain osa rei'istä. Tällaisella laudalla tehtävä ei olisikaan ratkaistavissa, jos vain keskimmäinen reikä jätettäisiin aluksi tyhjäksi.


title: Lautapasianssi

text: Englantilaisen ja ranskalaisen pelin laudat reikineen on esitetty oheisissa kaaviossa. Niissä '.' merkitsee reikää, johon aluksi sijoitetaan nappula, 'o' tyhjäksi jätettävää reikää.


title: Lautapasianssi

text: Jokaisella siirrolla yhtä nappulaa siirretään kohtisuorasti viereisen nappulan yli, kaksi askelta kerrallaan, jolloin välissä oleva nappula samalla poistetaan pelistä.


title: Lautapasianssi

text: Seuraavissa kaavioissa · merkitsee reikää, jossa on nappula, * osoittaa nappulan, jota kulloinkin siirretään, ja o merkitsee tyhjää reikää. Sininen ¤ tarkoittaa reikää, josta nappula kulloinkin siirretään, ja punainen o sitä reikää, jossa oleva nappula poistetaan hyppäämällä sen yli.


title: Lautapasianssi

text: Täten sallitut siirrot kuhunkin neljään suuntaan ovat:


title: Lautapasianssi

text: Englantilaisella laudalla kolme ensimmäistä siirtoa voivat olla esimerkiksi:


title: Lautapasianssi

text: Pelissä tulee helposti tehdyksi virheitä siten, että päädytään tilanteeseen, jossa on kaksi tai kolme kaukana toistaan sijaitsevaa nappulaa. Tällöin peliä ei voida jatkaa loppuun. Monet ratkaisua yrittäneet eivät ole siinä koskaan onnistuneet.


title: Lautapasianssi

text: Tehtävä voidaan ratkaista monella eri tavalla. Niiden esittämiseksi reikiä merkitään usein kirjaimilla seuraavasti:


title: Lautapasianssi

text:
Tällaista peilikuvamaista merkitätapaa käytetään muun muassa siitä syystä, koska ranskalaisella laudalla pelataan
usein niin, että tyhjäksi jätetään jokin muu kuin keskimmäinen reikä ja tavoitteena on, että viimeinen nappula
jää vastakkaisella puolella vastaavassa kohdassa olevaan reikään. Englantilaisella laudalla peliä voidaan peltata
vaihtoehtoisesti niinkin, että jokin muu kuin keskimmäinen reikä jätetään tyhjäksi, jolloin tavoitteena on, että viimeinen nappula jää samaan reikään.


title: Lautapasianssi

text: Ranskalaisella laudalla peli ei olekaan ratkaistavissa, jos vain keskimmäinen reikä jätetään tyhjäksi ja vain kohtisuorat siirrot sallitaan. Tämän on Hans Zantema todistanut seuraavasti. Jaetaan reiät seuraavalla tavalla kolmeen luokkaan, joille käytetään merkintöjä A, B ja C:


title: Lautapasianssi

text: Kun aluksi vain keskimmäinen reikä on tyhjä, A:lla merkittyjä täytettyjä reikiä on 12, B:llä ja C:llä merkittyjä samoin 12 kumpiakin. Jokaisella siirrolla A:lla merkittyjen, täytettyjen reikien lukumäärä joko kasvaa tai vähenee yhdellä, ja samoin on B:llä ja C:llä merkittyjen reikien laita. Niinpä kun siirtoja on tehty parillinen määrä, kaikki nämä lukumäärät ovat parillisia, ja kun niitä on tehty pariton määrä, kaikki nämä lukumäärät ovat parittomia. Niinpä lopputilanteeseen, jossa on vain yksi nappula jäljellä, ei voida päätyä: silloin nimittäin yksi näistä lukumääristä olisi 1, siis parillinen luku, molemmat muut lukumäärät nollia, siis parittomia.


title: Lautapasianssi

text:
Tavallisimmin ranskalaisella laudalla aloitetaankin tilanteesta, jossa tyhjiksi on alkutilanteessa jätetty ylempänä
olevassa kaavioissa kirjaimilla A, B, C, G, M, N, a, b, c, g, m ja n merkityt reiät. Tästä alkutilanteesta lähtien tehtävä on ratkaistavissa siten, että viimeinen nappula jää reikään x.


title: Lautapasianssi

text:
Sitä vastoin englantilaisella laudalla tehtävä on ratkaistavissa myös lähtemällä alkutilanteesta, jossa vain keskimmäinen reikä on tyhjä. Tämä on mahdollista, koska tässä kaaviossa B:llä merkittyjen reikien lukumäärä
on 10, A:lla ja C:llä merkittyjen kumpienkin 11.


title: Lautapasianssi

text: Muuan sovellettavissa oleva taktiikka on jakaa pelilauta kolmen reiän osiin, poistaa niistä kaikki nappulat käyttämällä yhtä ulkopuolelta tulevaa nappulaa, joka hyppää alueelle ja sitten sieltä takaisin. Alla olevassa esimerkissä * on tämä ulkopuolelta tuleva nappula.


title: Lautapasianssi

text:
Tätä menetelmää voidaan soveltaa kolmen nappulan riviin, 2·3 nappulan täyttämään suorakulmaiseen alueeseen tai
kuuteen nappulaan, jotka ovat sijoittuneet L:n muotoon alueeseen, jonka pituus on 4 ja leveys 3 reikää.


title: Lautapasianssi

text:
Pelistä on myös vaihtoehtoisia muunnelmia, joissa tyhjä reikä jätetään aluksi muualle kuin keskimmäiseen reikään
ja tavoitteena on jättää viimeinen nappula johonkin tiettyyn reikään. Englantilaisella laudalla tämä on mahdollista, olipa alkuperäinen reikä missä tahansa, mutta viimeinen nappula voi jäädä ainoastaan reikiin, joiden etäisyys alkuperäisestä tyhjästä reiästä on kolmen monikerta. Täten jos aluksi reikä a on tyhjä, viimeisen nappulan ainoat mahdolliset paikat ovat a, p, O ja C.


title: Lautapasianssi

text:
Peliä ovat tutkineet matemaattiselta kannalta muun muassa Elwyn R. Berlekamp, John H. Conway ja Richard K. Guy. He ottivat käyttöön "pagodafunktion" käsitteen, jonka avulla voidaan tehokkaasti selvittää, missä tapauksessa tehtävä on ratkaistavissa, missä tapauksessa ei. Annettua asetelmaa vastaavan pagodafunktion löytäminen voidaan muotoilla
lineaariseksi ohjelmointitehtäväksi, joka on ratkaistavissa polynomiaalisessa ajassa.


title: Lautapasianssi

text: Julkaisematon tutkielma vuodelta 1989 käsittelee yleistettyä versiota pelistä englantilaisella laudalla. Se osoitti, että yleistetyssä pelissä jokaisella ratkaistavissa olevalla tehtävällä on 29 erilaista ratkaisuja, symmetrioita lukuun ottamatta, kun englantilaisella laudalla on kaikkiaan 9 erillistä 3×3 reiän muodostamaa neliötä. Tutkielmassa saatiin myös alaraja sellaisten mahdollisten ratkaistavissa olevien "käänteisten asetelmien" probleemojen koolle, joissa nappuloiden pitää lopuksi jäädä samoihin reikiin, jotka aluksi ovat tyhjinä. Jokaisen sellaisen tehtävän ratkaisussa on sen tarkemmista yksityiskohdista riippumatta vähintään 11 siirtoa.


title: Lautapasianssi

text:
Abstraktin algebran avulla voidaan osoittaa, että jos pelissä jää lopuksi jäljelle vain yksi nappula, pelilaudalla on vain viisi sellaista reikää, joihin se voi jäädä.
Englantilaisen pelin lyhyin ratkaisu käsittää 18 siirtoa, mikäli sarjahypyt, jolloin samalla nappulalla tehdään useita hyppyjä peräkkäin, lasketaan yhdeksi siirroksi.


title: Lautapasianssi

text: Tämän ratkaisun esitti Ernest Bergholt vuonna 1912, ja vuonna 1964 John Beasley todisti sen lyhimmäksi.


title: Lautapasianssi

text: Muut ratkaisut sisältyvät seuraavaan luetteloon. Käytetyt merkinnät ovat:


title: Lautapasianssi

text: Jos ranskalaisella laudalla jätetään aluksi vain yksi reikä tyhjäksi, vain osa rei'istä on sellaisia, että tehtävä on mahdollista ratkaista jättämällä laudalle lopuksi vain yksi nappula. Sellaisia ovat vain seuraavissa kuvioissa esitetyt sekä ne, joissa alkuasema on yhtenevä näistä jonkin kanssa.


title: Lautapasianssi

text:
1)
Mahdollinen ratkaisu: [2:2-0:2, 2:0-2:2, 1:4-1:2, 3:4-1:4, 3:2-3:4, 2:3-2:1, 5:3-3:3, 3:0-3:2, 5:1-3:1, 4:5-4:3, 5:5-5:3, 0:4-2:4, 2:1-4:1, 2:4-4:4, 5:2-5:4, 3:6-3:4, 1:1-1:3, 2:6-2:4, 0:3-2:3, 3:2-5:2, 3:4-3:2, 6:2-4:2, 3:2-5:2, 4:0-4:2, 4:3-4:1, 6:4-6:2, 6:2-4:2, 4:1-4:3, 4:3-4:5, 4:6-4:4, 5:4-3:4, 3:4-1:4, 1:5-1:3, 2:3-0:3, 0:2-0:4]


title: Lautapasianssi

text:
2)
Mahdollinen ratkaisu: [1:1-1:3, 3:2-1:2, 3:4-3:2, 1:4-3:4, 5:3-3:3, 4:1-4:3, 2:1-4:1, 2:6-2:4, 4:4-4:2, 3:4-1:4, 3:2-3:4, 5:1-3:1, 4:6-2:6, 3:0-3:2, 4:5-2:5, 0:2-2:2, 2:6-2:4, 6:4-4:4, 3:4-5:4, 2:3-2:1, 2:0-2:2, 1:4-3:4, 5:5-5:3, 6:3-4:3, 4:3-4:1, 6:2-4:2, 3:2-5:2, 4:0-4:2, 5:2-3:2, 3:2-1:2, 1:2-1:4, 0:4-2:4, 3:4-1:4, 1:5-1:3, 0:3-2:3]


title: Lautapasianssi

text:
and
3)
Mahdollinen ratkaisu: [2:1-2:3, 0:2-2:2, 4:1-2:1, 4:3-4:1, 2:3-4:3, 1:4-1:2, 2:1-2:3, 0:4-0:2, 4:4-4:2, 3:4-1:4, 6:3-4:3, 1:1-1:3, 4:6-4:4, 5:1-3:1, 2:6-2:4, 1:4-1:2, 0:2-2:2, 3:6-3:4, 4:3-4:1, 6:2-4:2, 2:3-2:1, 4:1-4:3, 5:5-5:3, 2:0-2:2, 2:2-4:2, 3:4-5:4, 4:3-4:1, 3:0-3:2, 6:4-4:4, 4:0-4:2, 3:2-5:2, 5:2-5:4, 5:4-3:4, 3:4-1:4, 1:5-1:3]


title: Lautapasianssi

text:
Lautapasianssia on pelattu useilla eri kokoisilla pelilaudoilla, joskin edellä esitetyt kaksi ovat suosituimpia. Sitä
on myös pelattu kolmiomaisella laudalla, joissa hypyt on sallittu kaikkiin suuntiin. Tehtävä on todennäköisesti
ratkaistavissa, jos sillä on sopiva "pariteetti" ja jos pelilauta on tarpeeksi laaja.


title: Lautapasianssi

text: Kolmiomaisessa muunnelmassa on viisi nappulaa reunalla. Jos aluksi jätetään tyhjäksi jokin kolmesta keskimmäisestä reiästä, peli ei ole ratkaistavissa niin, että viimeinen nappula jää samaan reikään. Jos aluksi jätetään kolmion kärjessä oleva reikä tyhjäksi, tehtävä on ratkaistavissa kymmenellä siirrolla, ja jos tyhjä reikä on kolmion sivulla, yhdeksällä siirrolla.


title: Lautapasianssi

text:
Pelistä on olemassa myös shakkilaudalla pelattava muunnelma, jossa nappuloita asetetaan vain mustille ruuduille ja
niistäkin yksi jätetään tyhjäksi. Siinä nappulat hyppäävät viistoon toisen nappulan yli sen toisella puolella olevaan tyhjään mustaan ruutuun.


title: Skriivaa ku riivaa

text: Skriivaa ku riivaa (lyh. SKR) on Suomen ensimmäinen kirjoitettujen rap-battlejen liiga.


title: Skriivaa ku riivaa

text: MC:t Kajo ja S-Molli perustivat liigan Turussa 8.12.2012. Tuolloin Kaarinan Old Texasissa käytiin liigan ensimmäinen battle, jossa vastakkain olivat Ironine ja Nikke Ankara. Myöhemmin liigassa ovat battlanneet perustajien lisäksi mm. Rap SM -kisoista tutut Altis, Jonkka, Keijo Usum, Rivo, Rölli, Santeri ja Toni. Englanninkieliset battlet tulivat mukaan vuonna 2014, jolloin vastakkain olivat Dagger D ja Liquid Flow.


title: Skriivaa ku riivaa

text: Tapahtumia on järjestetty Helsingin Pacificon, Tampereen Grooven, Jyväskylän Rentukan ja Seinäjoki Hiphop Festival -tapahtumissa. Kaikki battlet kuvataan ja julkaistaan internetissä.


title: Skriivaa ku riivaa

text: Skriivaa ku riivaan esikuvina ovat toimineet kanadalainen "King of the Dot" ja yhdysvaltalainen "Grind Time" -liigat. Ottelijat saavat tietää vastustajansa vähintään kuukautta etukäteen, jonka aikana he kirjoittavat kolme ("yleensä 1-2 minuutin") verseä, jotka tuomaroidaan itse battletapahtumassa. Verset räpätään a capellana, joka yhdistettynä esimerkiksi rekvisiittaan, tilannekomiikkaan tai pitkälle vietyihin riimikuvioihin mahdollistaa monipuoliset ja omalaatuiset esitykset. Ylisuuret freestyleosuudet, aikarajan ylitykset ja huono valmistautuminen tulkitaan epäkunnioitukseksi vastustajaa kohtaan ja voi johtaa liigasta putoamiseen.


title: Reniumtrioksidi

text: Reniumtrioksidi eli renium(VI)oksidi (ReO) on epäorgaaninen yhdiste ja eräs reniumin oksideista.


title: Reniumtrioksidi

text: Huoneenlämpötilassa reniumtrioksidi on kiteistä tummanpunaista ainetta, jolla on metallinen kiilto. Yhdiste ei liukene veteen, happoihin eikä laimeisiin emäsliuoksin. Kuumennettaessa reniumtrioksidia väkevien emäsliuosten kanssa yhdiste disproportioituu reniumdioksidiksi ja perrenaatti-ioniksi (ReO). Disproportioituminen tapahtuu myös kuumennettaessa voimakkaasti, jolloin tuotteita ovat reniumdioksidi ja reniumheptoksidi. Reniumtrioksidin kiderakenteen alkeiskoppi on kuutiollinen ja rakenteessa jokainen reniumioni on sitoutunut kuuteen oksidi-ioniin muodostaen oktaedrimäisen rakenteen. Reniumtrioksidi on hyvä sähkönjohde ja sen resistiivisyys pienenee lämpötilan laskiessa. Yhdisteen sähkönjohtavuus johtuu siitä, että reniumin d-orbitaalilla sijaitseva elektroni on delokalisoitunut yhdisteessä.


title: Reniumtrioksidi

text: Reniumtrioksidia voidaan valmistaa reniumheptaoksidista pelkistämällä hiilimonoksidin avulla. Toinen tapa yhdisteen valmistamiseen on reniumheptaoksidin kuumennus reniummetallin kanssa.